Vitoria in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Vitoria ar byavahar, ppali, parshwakriya, upkaar, kriya-pratikriya aaru satarkatabani\nVitoria ৰ মূল্য আৰু পেকৰ চাইজ - Vitoria Price and Pack Size in Assamese - Vitoria ar mulya aaru pakor size\nVitoria की जानकारी\nVitoria ৰ লাভ আৰু ব্যৱহাৰসমূহ- Vitoria Benefits & Uses in Assamese- Vitoria ar laabh aaru byavaharsamuh\nVitoria ৰ পালি আৰু সেয়া কেনেদৰে ল'ব- Vitoria Dosage & How to Take in Assamese - Vitoria ar paali aaru xeya kenedore lobo\nVitoria ৰ পাৰ্শ্চক্ৰিয়াসমূহ- Vitoria Side Effects in Assamese- Vitoria ar parshwakriyasamuh\nVitoria সংক্ৰান্ত সতৰ্কতাবাণীসমূহ- Vitoria Related Warnings in Assamese- Vitoria xonkranta xatarkatabanisamuh\nঅইন দৰৱৰ সৈতে Vitoriaৰ গুৰুতৰ ক্ৰিয়া-প্ৰতিক্ৰিয়া- Severe Interaction of Vitoria with Other Drugs in Assamese- Oinor xoite Vitoria ar gurutor kriya-pratikriya\nVitoria মতভেদসমূহ- Vitoria Contraindications in Assamese- Vitoria nishedhsamuh\nVitoria ৰ বিষয়ে সততে সোধা প্ৰশ্নসমূহ- Frequently asked Questions about Vitoria in Assamese- Vitoria ar bikhoye satate xodha prashnasamuh\nখাদ্য আৰু মদৰ সৈতে Vitoria ক্ৰিয়া-প্ৰতিক্ৰিয়া- Vitoria Interactions with Food and Alcohol in Assamese- khadya aaru modor xoite Vitoria kriya-pratikriya\nVitoria ৰ লাভ আৰু ব্যৱহাৰসমূহ - Vitoria Benefits & Uses in Assamese - Vitoria ar laabh aaru byavaharsamuh\nVitoria তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nVitoria ৰ পালি আৰু সেয়া কেনেদৰে ল'ব - Vitoria Dosage & How to Take in Assamese - Vitoria ar paali aaru xeya kenedore lobo\nVitoria-ৰ উপাদানসমূহ - Vitoria Active Ingredients in Assamese - Vitoria-ar upadaansamuh\nVitoria ৰ পাৰ্শ্চক্ৰিয়াসমূহ - Vitoria Side Effects in Assamese - Vitoria ar parshwakriyasamuh\nগৱেষণাৰ ভিত্তিত, Vitoria ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nVitoria সংক্ৰান্ত সতৰ্কতাবাণীসমূহ - Vitoria Related Warnings in Assamese - Vitoria xonkranta xatarkatabanisamuh\nVitoria-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Vitoria লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nVitoria-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nVitoria ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Vitoria কি প্ৰভাৱ দেখা গৈছে?\nবৃক্কত Vitoriaৰ প্ৰভাৱ সুতীব্ৰ হব পাৰে। চিকিতসকৰ পৰামৰ্শ নোহোৱাকৈ গ্ৰহণ কৰা সুৰক্ষিত নহয়।\nযকৃতত Vitoria কি প্ৰভাৱ দেখা গৈছে?\nVitoriaৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Vitoria ৰ কি প্ৰভাৱ দেখা গৈছে?\nVitoriaৰ পাৰ্শ্ব-প্ৰতিক্ৰিয়াৰ ফলত হৃদয়ৰ ক্ষতি হব পাৰে। গতিকে গ্ৰহণ কৰাৰ পূৰ্বে চিকিতসকৰ পৰামৰ্শ প্ৰয়োজনীয়।\nঅইন দৰৱৰ সৈতে Vitoriaৰ গুৰুতৰ ক্ৰিয়া-প্ৰতিক্ৰিয়া - Severe Interaction of Vitoria with Other Drugs in Assamese - Oinor xoite Vitoria ar gurutor kriya-pratikriya\nVitoria তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nVitoria মতভেদসমূহ - Vitoria Contraindications in Assamese - Vitoria nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Vitoria লোৱা অনুচিত যাতে -\nVitoria ৰ বিষয়ে সততে সোধা প্ৰশ্নসমূহ - Frequently asked Questions about Vitoria in Assamese - Vitoria ar bikhoye satate xodha prashnasamuh\nএই Vitoria-এ অভ্য়াস বা নিচাৰ সৃষ্টি কৰে নেকি?\nনহয়, Vitoria আসক্তি সৃষ্টি কাৰক বুলি কোনো সাক্ষ্য নাই।\nহয়, আপুনি Vitoria লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, চিকিত্সা পৰামৰ্শ অনুসাৰেহে Vitoria লওক।\nVitoria য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Vitoria ক্ৰিয়া-প্ৰতিক্ৰিয়া - Vitoria Interactions with Food and Alcohol in Assamese - khadya aaru modor xoite Vitoria kriya-pratikriya\nখাদ্য আৰু Vitoriaৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Vitoria আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Vitoriaৰ মাজৰ প্ৰতিক্ৰিয়া\nVitoria লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nVitoria ৰ অনুকল্প - Substitutes for Vitoria in Assamese\nআপুনি বা আপোনাৰ পৰিয়ালৰ কোনোবাই Vitoria লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Vitoria ব্যৱহাৰ কৰিছিল নেকি?\nআপুনি কিমান পৰিমাণে Vitoria সেৱন কৰিছিল?\nআপুনি Vitoria ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Vitoria সেৱন কৰে?


সৌৰভ শৰ্মাঃ পতি যদি শিপা , পত্নী যদি গা-গছ , লৰা-ছোৱালী যদি ফল-ফুল হয়, তেন্তে ডাল-পাত বোৰ কি ?\nউত্তৰঃ- ঘৰত কাম কৰা ৰঙিলী বাই, ঘৰৰ হালোৱা মদন, টিউচন মাষ্টৰ ভূৱন চাৰ, গেলমালৰ দোকানী পৰশুৰাম, ইত্যাদি।\nকমল তালুকদাৰঃ মানুহে ভ্ৰমণলৈ (ফুৰিবলৈ)কিয় যায় ?\nউত্তৰঃ- আনৰ কথা নেজানো, আমাৰ এওঁ ‘চেলফি’ তুলিবলৈ যায়, আৰু মই তেওঁক লৈ যাব লাগে কাৰণে যাওঁ।\nঅনুৰূপ মহন্ত:- মানুহে ৰাতিৰ বাছত যাত্ৰা কৰিলে পাছদিনা “ৰাতি নাইট চুপাৰ ত আহিলোঁ” বুলি আৰু ৰাতিপুৱা খোজ কাঢ়িবলৈ গলে “ৰাতিপুৱা মৰ্নিং ৱাক”ত যাওঁ বুলি কিয় কয়?\nউত্তৰঃ- কথাটোত জোৰ বুজাবলৈ। যেনেকৈ PILLAR শব্দটোত এটা L দিলেও হয়, কিন্তু দুটা দিলে পিলাৰটো অলপ বেছি মজবুত হয়, তেনেকুৱাই কথা আৰু।\nসমীৰ বিনোদ কাশ্যপঃ- দেহৰ বাবে ক্ষতিকাৰক বুলি জানিওঁ মানুহে চিগাৰেট খাই কিয়?\nউত্তৰঃ- হেৰি, অকল চিগাৰেটেই নে? মদ চেনী, মাংস, ফৰ্মেলিন দিয়া মাছ, ইঞ্জেকচন দিয়া মাংস, দৰব দিয়া শাক পাচলি, ফলমূল, প্ৰদূ্ষণে ভৰা বতাহ, আৰ্চেনিক থকা পানী, এইবোৰ সকলো যি কাৰণে খাই, সেইকাৰণতে চিগাৰেটো খাই আৰু।\nকঙ্কণা মহন্ত: হিন্দীত এটা ফকৰা আছে “তুম কৌন চি খেত কি মুলী হো”, মানে তই কোন লাটচাহাবৰ পুতেক ঔ। এইযে মূলাৰ কথা ক’লে খেতিত থকা আন পাচলিৰ কথা কিয় নকলে? কৌন চি খেত কি গাজৰ, কবি, চালগোম এইবোৰো ক’ব পাৰিলেহেঁতেন। হোৱাই মূলা..নেচন ৱাণ্টচ্ টু নৌ ?\nউত্তৰঃ- কাৰণ মূলাৰ গোন্ধ আনবোৰ পাচলিতকৈ বেছি! জোৰো বেছি! পোৰণিও বেছি। সেই দিশৰ পৰা চাবলৈ গ’লে মূলা হ’ল পাচলিৰ ৰজা!\nহেমন্ত কাকতিঃ হেকা দাৰ বয়স ভগবানতকৈ দুবছৰ সৰু হলে ফটহু কাইৰ বয়স কিমান? এণ্ড হোৱাই ফটহু ইজ ষ্টিল এ বৰলা?\nউত্তৰঃ- বয়সৰ কথা সুধিলে ফটহুৱে বেয়া পায়, সেয়ে নকয়ো। কিন্তু ফটহু বৰলা নহয়, ফুতুকীৰ সৈত ফটহুৰ সুখৰ সংসাৰ।\nমৌচুমী গগৈঃ ৰং কেইবা প্ৰকাৰৰ আছে ।সেইটো আমি সকলোৱে জানো কিন্তু জীৱনৰো যে ৰং থাকে সেই ৰং কেনেকুৱা বৰণৰ? ফটহু কাই ইয়াৰ সঠিক উত্তৰ দিব বুলি আশা কৰিলো।\nউত্তৰঃ- কাৰোবাৰ ‘কেহেঁৰাজ’ বৰণীয়া, কাৰোবাৰ ‘সাগৰনীলা’, কাৰোবাৰ ফুলৰ দৰে, কাৰোবাৰ ‘তেজৰঙা’, কাৰোবাৰ ‘নিচিনা নজনা অবুজ ৰং! নানান ৰং জীৱনৰ।\nতবিবৰ ৰহমানঃ সকলো কামতে অভিজ্ঞতা থকা হ’লে ভাল পায় নতুন মানুহক কোনেও লব নিবিচাৰে, বিয়া বাৰুৰ ক্ষেত্ৰত কিয় অভিজ্ঞতা থকা নিবিচাৰে?\nউত্তৰঃ- বিয়াটো এটা কাম নহয় যে, বিয়া একধৰণৰ নাকী! অনভিজ্ঞ গৰুক নাকী লগাবলৈ সুবিধা, বন লগা কেইটাই বৰ আজল মথালিখন কৰে।\nপ্ৰদীপ বৰাঃ আইতাকে লোকৰ কোঁচত উঠাৰ হেপাঁহ পুৰ নহওঁতেই যদি নাতিনীয়েকৰ আগমন ঘটে কি পৰিস্থিতি হ’ব বাৰু ?\nউত্তৰঃ- টেকনিকেলি স্পিকিং, আইতাকেই নাতিনীয়েকৰ কোলাত উঠিব! মোৰ আইতা উঠিছিলোঁ মোৰ কোলাত।\nসুপ্ৰিয়া সূত্ৰধাৰঃ ফটহু কাই আজিলৈ চিংগোল কিয় ?\nউত্তৰঃ- এনেই ফেচবুকত কিবা কাৰণত চিংগল ষ্টেটাছ মাৰি থৈছে। কিন্তু ভিতৰুৱা খবৰ মতে ফটহুৱে কেতিয়াবাই সংসাৰ পাতিলে। ফটহু ফুতুকীৰ জীৱনলৈ পোণাকণ এটিও আহিল।\nউতপলা শইকীয়াঃ ফটহু কাইৰ গাৰ্লফ্ৰেণ্ড যদি ৰাখী চাৱন্ত হোৱা হ’লে কি হ’ল হয় ?\nউত্তৰঃ- তেতিয়া ফটহুৰ নামত কেতিয়াও Me too কেছ নোলালেহেঁতেন। ৰাখী চাৱন্ত মীটুৰ বিৰোধী।\nৰিমঝিম বৰঠাকুৰঃ ফটহুকাই কেতিয়াবা কথাই কথাই শুনিবলৈ পোৱা যায় যে মানুহজন বা মানুহজনীৰ চালখনহে বগা পেটটো ক’লা অথবা চালখন যিমান ক’লা পেটটোও সিমান ক’লা। এতিয়া প্ৰশ্ন হ’ল পেটৰ ভিতৰখন ক’লা নে বগা তেওঁলোকে কেনেকৈ জানিলে? পেটৰ ভিতৰত কেমেৰা লগাই চাইছিল নে তেওঁলোকৰ দিব্য চকু আছে?\nউত্তৰঃ এণ্ড’স্কপি কৰি চালে আকৌ।\nদ্বিজেন তামুলীঃ ফটহু কাই মই জানিব বিচৰা প্ৰশ্নটো হ’ল, নাৰীক অবলা বুলি কিয় কোৱা হ’ল? এই কথাৰে আমাক পুৰুষ সমাজক হেয় প্ৰতিপন্ন কৰা হোৱা নাই নে?\nউত্তৰঃ- নাৰীক অবলা বুলি কৈ কৈ, তেওলোকক কথাটো নিজেও বিশ্বাস কৰিবলৈ বাধ্য কৰি, জীৱনভৰ তেওলোকৰ ওপৰত তবলা বজাই থকা বুধিটো কিন্তু পুৰুষৰে। আজিকালি পিছে নাৰীসকলেও (সকলোৱে নহয়) নিজকে অবলা বুলি কৈ ভাল পায়, সাহিত্যিকেও লিখি ভাল পায়, গতিকে সকলো খুছ। তাত পুৰুষৰ মন বেয়া কৰব লগা একো নাই।\nনীতুমণি বৰঠাকুৰঃ কৃষ্ণই বাঁহী বজাই গোপিনীৰ মন মুহিছিল। ফটাঢোলৰ কি যাদু আছে যে বুঢ়া ডেকা গাভৰু সকলোকে মোহিত কৰিছে?\nউত্তৰঃ- উত্তৰটো হ’ল ফটহুৰ যাদু, কিন্তু মই সেইটো উত্তৰ নিদিও। মই নিজৰ কথা কৈ ভাল নেপাও ।\nহিতেশ বি বৰুৱাঃ ফটহু কাই আঁৰৰ মানুহজন কোন? চিনাকি দিব পাৰিনে?\nউত্তৰঃ- ফটহু হ’ল মিলাৰামৰ আজোনাতি, লীলাৰামৰ নাতি আৰু ফটিকেশ্বৰৰ সুপুত্ৰ! একেবাৰে জাকত জিলিকা বংশৰ মানুহ। ফটহু কাৰো আঁৰত লুকাই থকা নাই, থাকিবই বা কিয়? ফটহুৰ কি নাই, কিহৰ ভয়ত কাৰ পৰা লুকাব? মুঠেও নুলুকায়।\nঅনুৰাগ দাসঃ চাউলক ৰন্ধাৰ পিছত ভাত বুলি কিয় কয়?\nউত্তৰঃ- ধানৰ বাকলিটো গুচোৱাৰ পাছত তাক যি কাৰণত চাউল বুলি কয়, সেই একেটা কাৰণতে চাউলখিনি সিজাই দিয়াৰ পাছত ভাত বুলি কয়।\nনীলাক্ষি কাকতীঃ ফটহুকাই, হোমৰ ওচৰত যেতিয়া পুৰুহিতৰ লগত দৰাজনে মন্ত্ৰ মাতি থাকিব লগা হয় আৰু লগৰীয়া কেইজনে আড্ডা মাৰি থাকে দৰাৰ মনত কেনে ভাৱ আহে বাৰু?\nউত্তৰঃ- ফটহুৱে ফুটুকীক পলুৱাইহে আনিছিল, ৰভাতলত বহাৰ অভিজ্ঞতা ফটহুৰ নাই। তথাপিও ধ্যানবলে ফটহুৱে গম পাইছে- সেইসময়ত বেছি ভাগ দৰাই লগৰীয়াসকলৰ ফালে নেচায়েই। কাষত বহিথকা ওৰণিতলৰ মুখখনি আৰু তেওঁৰ আশে পাশে থকা সুসজ্জিতা খুলশালীসকলতহে মনোযোগ দিয়ে।\nতৃষ্ণা টি ভূঞাঃ ফটহুকাই, আপোনাৰ খেজুৰগুটীয়া দাঁতকেইটা ব্ৰাছ কৰি চাফা কৰে নে চাৰ্ফত তিয়াই থৈ থুকুচি ধোৱে?\nউত্তৰঃ- নাই নাই, মই এটা নতুন অভিনৱ উপায় আৱিষ্কাৰ কৰিছো, তাৰ পেটেণ্টৰ কাৰণেও আবেদন কৰিছো। দাঁত চাফ কৰিবৰ বাবে মই টুথব্ৰাছ বুলি এবিধ সামগ্ৰী সাজিছো, আৰু তাত এবিধ বিশেষ মলম(টুথপেষ্ট নামৰ) লগাই পূৱা গধূলি তাৰে দাঁতবোৰ মাজি মাজি ধোওঁ। আপুনিও কৰি চাবচোন, সুফল পাব।\nসঞ্জীৱ দেউৰিঃ ফটহু কাইটি অসমীয়াত বুঢ়া আঙুলি দেখালে বেং বুলি কয় ,ইংৰাজীত কিয় লাইক বুলি কয়?\nউত্তৰঃ- ইংৰাজবোৰে ‘বেং’ বস্তুটো বিৰাট ‘লাইক’ কৰে বাবে।\nকমলা দাসঃ- আমি , সকলোৱে কৰা সহজ কাম টোকে কৰিব বিচাৰো কিয় ? অলপ ব্যতিক্ৰম হব নোৱাৰো নে!\nউত্তৰঃ- চাওক। শাস্ত্ৰত কৈছে মানৱীজনমেই শ্ৰেষ্ঠ জনম, কত জনমৰ পূণ্যৰ ফলত মানুহে মানৱী জনম পায়, মানে মানুহৰ শৰীৰটো পায়। শৰীৰটোক সেয়ে আৰামত ৰাখিব লাগে। টান কাম কৰি, ব্যতিক্ৰমী হৈ, এই মানৱ শৰীৰটোক কষ্ট দিয়া অনুচিত। মহাপাপ।\nৰাজু কুমাৰ নাথঃ ফটহুকাই,\n১| আমাৰ ডলাৰ বগৰী(নেতা) কেইটাই কিয় সময়ে সময়ে বেলেগ ডলা বিচাৰি বাগৰি ফুৰে?\n২| সুখে দুখে একেলগে জীৱন নদী পাৰ হ’ম বুলি কৈ এসোপা দুখৰ বোজা দি আঁতৰি যোৱাজনীক কি বুলি ক’ব?\nউত্তৰঃ- ১। বগৰী বাস্তুটোৱেই তেনেকুৱা এখন ডলাত থাকি ভাল নেপায়, বাগৰি ফুৰিবলৈ তেওলোকক অনেক ডলা লাগে।\n২। মই তেওক কম- “অশেষ ধন্যবাদ, অহা জনমত পুণৰ লগ পাম”। আৰু পোনে পোনে কামাকা্যি বাৰত সোমামগৈ।\nকমল নেওগঃ ফটহু কাই; মোবাইল হেণ্ড চেটত ‘বিউটি প্লাচ’ এপ্ ব্যৱহাৰ কৰাটো অবৈধ ঘোষণা কৰি যদি বন্ধ কৰি দিয়া হয় তেতিয়া ‘ ই-প্ৰেম’ত কিবা প্ৰভাৱ পৰিব বুলি আপুনি ভাৱেনে ?\nউত্তৰঃ- বিউটি প্লাছ বন্ধ হৈ গ’লে আমাৰ বহু ফটানাচনীয়ে ফেচবুক একাউণ্ট বন্ধ কৰিব, তেতিয়া ঢুলিয়াসকলেও আহিবলৈ উৎসাহ নোপোৱা হব। তেনেই ঘৰ গুচি মৰিশালি হোৱাৰ দৰে হবগৈ।\n‘ই-প্ৰেম’ ৰ কথাতো কবই নেলাগে, ই-প্ৰেম গুচি অ-প্ৰেম হবগৈ।\nদ্বীপজ্যোতি সন্দিকৈঃ এইবাৰ পঞ্চায়তৰ ইলেক্সনৰ কেণ্ডিদেট বোৰৰ ইমান টেলেন্ট আছে বোলে গাওঁবোৰ জয় জয় ময় ময় হব । ইতিমধ্যে তেওঁলোকৰ টেলেন্ট বোৰ টিভি এংকৰক পটাপট দি গৈছেই । এই কেণ্ডিডেট সকলৰ কাৰণে স্বাগতমৰ কাৰণে এখন লেবেৰা ভাজি ৰান্ধিব নোৱাৰি নে বাও? কেনেকৈ আদৰো ভাৱি ঘাম বাজ হৈ গৈছে?\nউত্তৰঃ- এৰা দেও, অসমখনৰ আহিবলগীয়া জয় জয় ময় ময় দিনবোৰৰ কথা ভাৱি মোৰেই গাতো কিবা কেচেমা কেচেম লাগি আছে। এটা কাম কৰক- লেবেৰা ভাজিৰ লগত খিছিৰি এখনো ৰান্ধক, মছলা কোনবোৰ লাগিব বুজিছেই নহয় !\nপ্ৰণীতা গোস্বামী বৰঠাকুৰঃ\n১)ৰাৱণ বা অসুৰ সকলে অট্টহাস্য কৰে কিয়, মিচিকীয়াই হাঁহিব নাজানে নেকি?\nউত্তৰঃ- জানে। কিন্তু অট্টহাস্যটো তেওলোকৰ পাৰ্চনেলিটিৰ লগত মিলি পৰে। সৰু পা-পোৱালীবোৰেও সেই হাঁহি শুনি ভয় খায়, তেওলোকৰ জীৱনৰ উদ্দেশ্যই হৈছে পোৱালীবোৰক ভয় খুওৱা।\n২) ইন্দ্ৰৰ ৰাজসভাৰ আটাইতকৈ কৰ্মভীৰু কোনজন দেৱতা?\nউত্তৰঃ- ইন্দ্ৰ নিজেই। আমাৰ দিছপুৰাৱতীৰ কেছটোও একেই দেখা নাই জানো?\nফটহু কাই এনে এটুকুৰা ঠাইৰ নাম কওঁক যি ঠাইলৈ জীৱিত অৱস্থাত ৰজাৰ পৰা খৰিভাৰীলৈ সকলো যায়।\nউত্তৰঃ- ধেত, পায়খানা শব্দটো ইয়াত এনেকে মুকলিকে কবলৈ ভাল নেলাগে নহয়।\n« এই সংখ্যাৰ আঁৰৰ কাহিনী – তৃষ্ণা সোনোৱাল\nদেৱী – তৃষ্ণা সোনোৱাল »\nহা হা..বঢ়িয়া ।\n..PILLAR শব্দটোত এটা L দিলেও হয়, কিন্তু দুটা দিলে পিলাৰটো অলপ বেছি মজবুত হয়.. 😀\nদুই নম্বৰৰ উত্তৰটোৱে দিলখুচ কৰি দিলে, ফটহু দাদা আই লভু।\nদিল খুশ ! বোলেতো একদম ,নাচোং নাচোং লাগিছে। ফটহু কাই আৰু ফুতুকি বাইলৈ হিয়াভৰা মৰম যাচিলোঁ ।\nতেমাম উত্তৰ ফটহু কাই৷ দিল খুচ!\nফটহু কাই ৰক্দ্।তামাম উত্তৰ।\nসুন্দৰ উত্তৰ দিলে ফটহু কাই।।\nসুন্দৰ উত্তৰ দিলে


এখন ফুটবল মেচ (দেব প্ৰতিম হাজৰিকা) - সাহিত্য ডট অৰ্গ\nএখন ফুটবল মেচ\nচাওঁতে চাওঁতে সেই দিনটো আহিল। আমি অধীৰ আগ্ৰহেৰে এই দিনটোলৈ বাট চাই আছিলোঁ। সিহঁতে আমাক আজি ছমাহ আগতে অপহৰণ কৰি লৈ গৈছিল। এমাহ আমি একো ধৰিব পৰা নাছিলোঁ ক’ত আছোঁ! ঠাইডোখৰ অদ্ভুৎ আছিল। এমাহ পাছত সিহঁতৰ মূল ব্যক্তিজন আহিছিল আৰু আমাক অপহৰণ কৰাৰ উদ্দেশ্য কৈ গৈছিল লগতে কৈছিল সেই ঠাইডোখৰৰ কথা।\nআমাক সিহঁতে এটা বেলেগ গ্ৰহলৈ অপহৰণ কৰি লৈ গৈছিল। গ্ৰহটোৰ নাম আছিল ছকাৰীয়। গ্ৰহটোৰ গোটেই ঘৰবিলাক ফুটবলৰ দৰে আছিল। মানুহবিলাকে হাতত অনবৰতে এটা গোলাকৃতিৰ বস্তু লৈ ফুৰিছিল। সিহঁতৰ মাৰণাস্ত্ৰবিলাকো আছিল ঘূৰণীয়া। প্ৰাণীবিলাক দেখাত সাইলাখ মানুহৰ দৰেই আছিল, মাথোঁ সিহঁতৰ ভৰি আৰু মূৰ আমাতকৈ অলপ ডাঙৰ আছিল।\nসেই দিন ধৰি আজিৰ দিনটোলৈ আমি অধীৰ আগ্ৰহেৰে অপেক্ষা কৰি আছিলোঁ, কাৰণ আজিৰ দিনটোৱে আমাক দিব পাৰে মুক্তিৰ পথ।\nআজিৰ দিনটোত আমি মুক্তি পাব পাৰোঁ, ইয়াৰ পথ মাথোঁ আজিৰ ফুটবল খেলখনত বিজয়ী হোৱা। হয় সিহঁতে আমাক সিহঁতৰ দলটোৰ সৈতে এখন ফুটবল খেল খেলিবলৈ চেলেঞ্জ দিছিল। জিকিলে আমি মুক্তি লাভ কৰিম নতুবা সেই অদ্ভুৎ ঠাইত বন্দী হিচাপে গোটেই জীৱন নিৰ্বাহ কৰিব লাগিব।\nআমাৰ দলটোত আছিল পৃথিৱীৰ বৰ্তমানৰ পোন্ধৰজন চমৎকাৰী খেলুৱৈ। নাম ল’লেই কিজানি গম পাব তেওঁলোক কিমান চমৎকাৰী। গ’লকীপাৰ আছিল কাছিলাছ আৰু বুফন। মিডফিল্ডত আছিল জাভী, ইনিয়েষ্টা, জেৰাৰ্ড, ছুয়েনষ্টাইগাৰ, আন্দ্ৰে পীৰ্লো, অস্কাৰ। ডিফেন্সত আছিল পুয়ল, ৰামছ, পেপে। ফৰৱাৰ্ডত আছিল মেছী, ক্ৰিষ্টিয়ানো ৰ’নাল্ডো, নেইমাৰ, ৰবীন ভান পাৰ্ছে আৰু মই….\nহয় মোকো তেওঁলোকে অপহৰণ কৰি আনিছিল সেই গ্ৰহলৈ। যেতিয়া সিহঁতে এই অপহৰণৰ উদ্দেশ্য আমাক কৈছিল তেতিয়া মই সিহঁতক সুধিছিলোঁ, “মোক কিয় অপহৰণ কৰিলে, মইতো ফুটবল নেখেলোঁ।” তেতিয়া ৰজাজনে কৈছিল, “ফুটবল আমাৰ প্ৰাণ। আমাৰ গ্ৰহতেই ফুটবলৰ জন্ম হৈছিল। কিন্তু তোমালোকৰ গ্ৰহৰ এটা মানবে এই কলা চুৰ কৰি লৈ গৈছিল আৰু পৃথিৱীত আৰম্ভ কৰিছিল ফুটবল খেলাৰ। কিন্তু তোমালোকে ফুটবলক এটা ব্যৱসায় কৰি পেলালা। ইয়াক ধ্বংস কৰি পেলালা। আৰু তুমি যোৱা মাহত হোৱা তোমালোকৰ গ্ৰহৰ ফুটবল বিশ্বকাপৰ এখনো খেল এৰা নাছিল। তদুপৰি তুমি যিকেইটা কথা কৈছিলা সেইকেইটাই মোক আকৰ্ষণ কৰিছিল। গতিকে তুমি হ’বা এওঁলোকৰ প্ৰশিক্ষক। এওঁলোক এতিয়াৰ পৃথিৱীৰ ভাল খেলুৱৈ। টিভিত কোৱা কথাবিলাক এওঁলোকক কোৱা, প্ৰশিক্ষিত কৰা, খেল জিকা আৰু ঘৰলৈ উভতি যোৱা।”\nসেই কথা শুনি মই কি কৰিম একো ভাবি পোৱা নাছিলোঁ। সেই বিশ্বমানৰ খেলুৱৈসকললৈ চাইছিলোঁ। ইমানদিনে টিভিত দেখি আহিছিলোঁ। আজি মোৰ চকুৰ আগত। হাতত কাগজ-কলম নাছিল, ফোনটোও নাছিল যে এখন ফ’টো ল’ম। চেহ লাকটো ইমান বেয়া হ’ব লাগে নে!!\nএলিয়েনটোৱে আমাক লৈ গৈছিল এখন ঘূৰণীয়া যানত ষ্টেডিয়ামখনলৈ। ড্ৰেছিং ৰুমত তেওঁলোকক মই কৈছিলোঁ কিবা কিবি, সেই সকলোবোৰ কথা মই চোৱা চিনেমাবিলাকৰ পৰা অনুপ্ৰাণিত, মানে এক কথাত কপি কৰা।\nআমাৰ দলটো খেল পথাৰত আহি উপস্থিত হৈছিলহি। বিপক্ষ দলটোলৈ মন কৰিলোঁ। সকলোকেইজন খেলুৱৈ প্ৰায় একে সমান ওখ আছিল। সকলোকেইজন প্ৰায় ছফুট পাঁচ ইঞ্চিৰ হ’ব। মূৰ আৰু ভৰি ডাঙৰ ডাঙৰ। দেখাত সকলোকেইজন আছিল ৰাগবী খেলুৱৈ যেন।\nলাহে লাহে খেল আৰম্ভ হ’ল। আমাৰ দলে পাত্তা নোপোৱাৰ দৰে হৈছে। বুফনে দুটা গ’ল হোৱাৰ পৰা বচালে। এইবাৰ ইনিয়েষ্টাৰ ভৰিত বল। দুৰন্ত গতিত আগবাঢ়িছে, বল পাছ দি আগবঢ়ালে মেছিলৈ। তেনেতে প্ৰকাণ্ড শৰীৰৰ ডিফেণ্ডাৰ জনে মেছিৰ ভৰিত প্ৰহাৰ কৰিলে। মেছী বাগৰি পৰিল। মই চিঞৰি উঠিলোঁ। “সেয়া এটা দেখা-দেখি ফাউল।” বিপক্ষৰ খেলুৱৈজনক ৰেফাৰীয়ে দেখুৱালে হালধীয়া কাৰ্ড। পেনাল্টী বক্সৰ বাহিৰত হোৱাৰ বাবে পেনাল্টী নাপালোঁ। কিন্তু পালোঁ এটা ফ্ৰী-কিক। কিন্তু মই হেৰুৱাইছিলোঁ খেলপথাৰৰ পৰা মেছীক। ভৰিত পোৱা আঘাতৰ বাবে মেছীয়ে খোজ কাঢ়িব পৰা নাছিল। মই নেইমাৰক খেলপথাৰত প্ৰৱেশ কৰালোঁ।\nফ্ৰী-কিক ল’বলৈ ৰ’নাল্ডো আগ বাঢ়ি আহিল। সন্মুখত এখন প্ৰকাণ্ড ছ-ফুট পাঁচ ইঞ্চিৰ দেৱাল সদৃশ সিহঁতৰ খেলুৱৈ। ৰ’নাল্ডোৱে শ্বট ল’লে আৰু এক অবিশ্বাস্য গ’ল। সেইয়া যেন আছিল আমাৰ মুক্তিৰ গ’ল।\nকিন্তু ই আছিল ক্ষন্তেকীয়া। এটাৰ পাছত আন এটা আক্ৰমণেৰে সিহঁতে আমাৰ দলটোৰ ৰক্ষণ বিভাগক ব্যতিব্যস্ত কৰি ৰাখিলে। ফ’ৰৱাৰ্ডত থকা খেলুৱৈসকলে শেষত আহি ৰক্ষণ বিভাগত ব্যস্ত হ’বলগীয়া হ’ল। এটা-দুটাকৈ সিহঁতে আমাক দিলে পাঁচটা গ’ল। তাৰ মাজতে আন্দ্ৰে পীৰ্লোৱে দিয়া এটা গ’লেৰে হাফ টাইমলৈকে খেলৰ স্থিতি হৈছিলগৈ ৫-২।\nঅলপ সালসলনি কৰাটো ভাল বুলি ভাবিলোঁ, বুফনৰ ঠাইত মই কাছিলাছক গ’লকীপাৰৰ দায়িত্ব দিলোঁ। জেৰাৰ্ডৰ ঠাইত অক্সাৰক আৰু জাভীৰ ঠাইত ছুয়েনষ্টাইগাৰক খেলপথাৰত প্ৰৱেশ কৰালোঁ। সিহঁতৰ দল আছিল অপৰিৱৰ্তিত। আজীৱন বন্দী হোৱাৰ ভয় লাহে লাহে বেছি হ’বলৈ ধৰিছিল।\nআকৌ খেল আৰম্ভ হ’ল। সিহঁতৰ আক্ৰমণ আৰু বেছি হ’বলৈ ধৰিলে। কিন্তু এইবাৰ ত্ৰাণকৰ্তাত ভূমিকা লৈছিল কাছিলাছে। এটাও গ’ল হ’ব দিয়া নাছিল। এইবাৰ বল পৰিল ছুয়েনষ্টাইগাৰৰ ভৰিত। ছুয়েনষ্টাইগাৰে দিয়া এটা সুন্দৰ পাছ অক্সাৰে আয়ত্ত কৰি গ’লবস্কৰ ফালে মাৰি পঠিয়ালে। উৰি অহা বলটো এটা সুন্দৰ হেডেৰে নেইমাৰে কৰিলে আমাৰ তৃতীয়টো গ’ল। লাহে লাহে আমাৰ হেৰোৱা মনোবল আকৌ ঘূৰি আহিছিল।\nনব্বৈ মিনিট হ’বলৈ দহ মিনিট বাকী। গ’ল হৈছিল ৫-৩। তেনেতে সিহঁতৰ ষ্ট্ৰাইকাৰে মিডফিল্ডৰ পৰা ল’লে এটা শ্বট। কাছিলাছে কিবা কৰাৰ আগেয়েই বল প্ৰৱেশ কৰিছিল গ’লবক্সত।\nইনিয়েষ্টাই লোৱা এটা লংগ পাছ এইবাৰ আয়ত্ত কৰিছিল ৰ’নল্ডোৱে। প্ৰচণ্ড গতিত বল লৈ আগবাঢ়িছিল ৰ’নাল্ডো। ইতিমধ্যে বৰষুণ দিবলৈ আৰম্ভ কৰিছিল। পেনাল্টী বক্সৰ ভিতৰত ৰ’নাল্ডো প্ৰৱেশ কৰিছিল। বিপক্ষৰ ডিফেণ্ডাৰ তথা গ’লকীপাৰক ৰ’নাল্ডোৱে ইতিমধ্যে পৰাভূত কৰিছিল। সেয়া আছিল আমাৰ চতুৰ্থটো গ’ল।\nবৰষুণ বেছি হ’বলৈ আৰম্ভ কৰিছিল। সিহঁতৰ গ্ৰহটোৰ পানী লুণীয়া আছিল। মুখত পৰা বৰষুণৰ টোপালবোৰৰ সোৱাদ নিমখীয়া আছিল। -“হেৰা শুনিছানে, উঠা। ই প্ৰসাৱ কৰিলে। ডাইপাৰটো ক’ত ৰাখিছিলা?”\nসেইয়া মাইকী মানুহৰ মাত কাৰ আছিল? মই ইতিমধ্যে চিঞৰি উঠিছিলোঁ, “গ’ল, গ’ল…”\n“হেৰা, ইমান কি চিঞৰিছা এইবিলাক? ই প্ৰসাৱ কৰিলে বোলো।”\nচকু মেল খাইছিল মোৰ। সন্মুখত দেখোন সেয়া কোনোবা এগৰাকী মাইকী মানুহ। “কোন তুমি? মই ইয়াত কেনেকৈ? মোৰ টিম ক’ত?” তেনেতে মোৰ মুখত পৰিল পানীৰ এক জোঁৱাৰ। এইবাৰ পানী লুণীয়া নাছিল।\n“হুচ আহিলেনে? ওলাই আহা তোমাৰ ফুটবলৰ পৃথিৱীখনৰ পৰা। মুন্নাই প্ৰসাৱ কৰিলে তোমাৰ মুখত। সোনকালে ডাইপাৰ সলনি কৰা।”\n← আঘোণৰ পথাৰত বন্দী জীৱন (মাধুৰীমা ঘৰফলীয়া)\nযন্ত্ৰণা (প্ৰিয়াংকু বৰুৱা) →


কোৰোনা যুদ্ধত পুৰুষতকৈ অধিক সফল নাৰী... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nকোৰোনাৰ ক্ষেত্ৰত পুৰুষতকৈ মহিলা অধিক ভাগ্যৱান নেকি! বহু সমীক্ষা আৰু একাংশ দেশৰ কোৰোনাকেন্দ্ৰিক শেহতীয়া স্থিতিক লৈ ডিম্পুল বৰগোহাঁইৰ বিশেষ প্ৰতিবেদন\nপ্ৰতিটো মুৰ্হূততে বৃদ্ধি পোৱা কোৰোনাত আক্ৰান্তৰ সংখ্যাই চিন্তিত কৰি তুলিছে বিশ্বসবাসীক। ৫৮ লাখ আক্ৰান্ত আৰু ৩লাখ ৫৮হাজাৰো অধিক লোকৰ প্ৰাণ লোৱা অতিমাৰী কোৰোনাই শেহতীয়াকৈ ভাৰততো অত্যাধিক পৰিমাণে প্ৰভাৱ বিস্তাৰ কৰিছে। ইতিমধ্যে ডেৰলাখৰো অধিক লোক আক্ৰান্ত হোৱা ভাৰত বিশ্বৰ সৰ্বাধিক আক্ৰান্ত ১০খন দেশৰ ভিতৰত স্থান পাইছে। প্ৰতিটো দিনতে ৬০০০ হাজাৰো অধিক লোক আক্ৰান্ত হোৱা ভাৰতত আগন্তুক ১০দিনৰ ভিতৰত ২লাখ সীমা অতিক্ৰম কৰাটো প্ৰায় নিশ্চিত।\nকোৰোনাত আক্ৰান্ত সংখ্যা অতি ভয়াৱহভাৱে বিশ্ব তথা দেশত বৃদ্ধি পাইছে যদিও তাৰ মাজতে আন এক সমীক্ষাই কিছুদিনৰ পৰা সংবাদমাধ্যমত বিশেষ চৰ্চা লাভ কৰিছে। ছ’চিয়েল মিডিয়াতো অতিকৈ চৰ্চিত এই বিষয়টো হৈছে, কোৰোনাৰ ক্ষেত্ৰত পুৰুষতকৈ মহিলা অধিক ভাগ্যৱান নেকি!\nএটা কথা স্পষ্ট যে, কোৰোনা ভাইৰাছে লিংগ বিচাৰ কৰি আক্ৰমণ নকৰে। অসাৱধানতা, অসচেনতাৰে থকা সকলো লোকক পুৰুষ-মহিলা নিৰ্বিশেষে কোৰোনাই আক্ৰমণ কৰা অধিক স্থল থাকে।\nযদিও কোৰোনা ভাইৰাছে লিংগ বিচাৰ কৰি আক্ৰমণ নকৰে, তথাপিও কিছু বিশেষ কাৰণত যে মহিলাৰ দেহত সহজে কোৰোনা প্ৰৱেশ কৰিব নোৱাৰে এই কথা বিগত সময়ত প্ৰমাণ হৈছে। বিগত সময়ত বহু তথ্য পোহৰলৈ আহিছে যিবোৰে প্ৰমাণ কৰে যে মহিলাতকৈ পুৰুষক কোৰোনাই সহজে আক্ৰমণ কৰে।\nএই কথাৰ প্ৰমাণ হিচাপে আমি প্ৰথমে চীনৰ এক তথ্য প্ৰমাণ হিচাপে লব পাৰো। আন্তৰাষ্ট্ৰীয় স্বাস্থ্য সম্পৰ্কীয় এখন ই আলোচনীত প্ৰকাশ পাইছে যে, চীনত যেতিয়া প্ৰথম পৰ্যায়ত কোৰোনাৰ সংক্ৰমণ হৈছিল, সেই সময়ত ৱুহান প্ৰান্তৰ মহিলাতকৈ পুৰুষৰ মৃত্যুৰ সংখ্যা প্ৰায় ২.৪শতাংশ অধিক আছিল।\nকেৱল চীনেই নহয়, যোৱা ৫ মে’ত নিউৰ্য়কত মৃত্যু হোৱা ১৯৬০০মৃ্ত্যু হোৱা লোকৰ ভিতৰত ৬০ শতাংশই আছিল পুৰুষ। ইয়াৰ উপৰিও কিছুদিনৰ পূৰ্বে আমেৰিকাত প্ৰায় ১৫লাখ লোকৰ কোৰোনা পৰীক্ষা কৰোৱা হৈছিল। এই ১৫লাখৰ ভিতৰত ৫৬শতাংশই আছিল মহিলা, এই ৫৬ শতাংশৰ ভিতৰত ১৬ শতাংশৰ দেহত কোৰোনাৰ অৱস্থিতি ধৰা পৰিছিল। ইয়াৰ বিপৰীতে ৪৪শতাংশৰ পুৰুষৰ ২৩শতাংশৰ দেহত কোৰোনাৰ সংক্ৰমণৰ তথ্য পোহৰলৈ আহিছিল।\nকেৱল আমেৰিকা বা চীনতেই নহয় কোৰোনাই সংহাৰ ৰূপ ধাৰণ কৰা ইটালীতো বহু সমীক্ষাত এনে তথ্যই পোহৰলৈ আহিছে। ভাৰতবৰ্ষতো PATIENT GENDERৰ ক্ষেত্ৰত এনে তথ্যই পোহৰলৈ আহিছে। এক সমীক্ষাত পোৱা গৈছে যে, ভাৰতত কোৰোনাত আক্ৰান্ত প্ৰায় ৬৬.৮শতাংশই হৈছে পুৰুষ আৰু বাকী ৩৩.২ শতাংশে মহিলা। https://www.covid19india.org/য়ে কৰা এক সমীক্ষাত এই তথ্য লাভ কৰিছিল।\nকোৰোনাই যে মহিলাক সহজে আক্ৰমণ নকৰে, ওপৰত কিছু সমীক্ষাৰ তথ্য দাঙি ধৰা হল। এনে বহু সমীক্ষাই প্ৰমাণ কৰে যে পুৰুষতকৈ মহিলাৰ কোৰোনাৰ প্ৰতিৰোধী ক্ষমতা অধিক। দেহৰ প্ৰতিৰোধী ক্ষমতাৰ উপৰিও কোৰোনাৰ এই সংকটৰ সময়খিনিত সবল নেতৃত্ব দিয়াৰ ক্ষেত্ৰতো মহিলা পুৰুষতকৈ আগত আছে। সবল নেতৃত্বৰে কোৰোনা কবলৰ পৰা দেশবাসীক বহুখিনি ৰক্ষা কৰা ক্ষেত্ৰত শেহতীয়াকৈ চৰ্চালৈ আহিছে কেইবাখনো দেশৰ নেতৃত্বত থকা কেইগৰাকীমান মহিলা নেত্ৰী।\nপৰ্যটনৰ ওপৰতে অধিক নিৰ্ভৰ কৰা প্ৰায় ৫ কোটি বসতি প্ৰধান দেশ নিউজিলেণ্ড কোৰোনাৰ পৰা প্ৰায় মুক্ত বুলিয়ে কব পাৰি। দেশখনত বৰ্তমানলৈ কোৰোনাত আক্ৰান্ত হৈছে মাত্ৰ ১,৫০৪গৰাকী লোক আৰু মৃত্যু হৈছে ২১গৰাকী। কোৰোনাৰ এই বিধ্বংসী ৰূপৰ মাজত দেশখনক বচাই ৰখাৰ ক্ষেত্ৰত প্ৰধানমন্ত্ৰী Jacinda Ardernৰ সিদ্ধান্তসমূহ আছিল প্ৰশংসনীয়।\nনিউজিলেণ্ডৰ প্ৰধানমন্ত্ৰী Jacinda Ardern\nপ্ৰধানমন্ত্ৰীগৰাকীয়ে বিগত ২৩ মাৰ্চতে ৪ সপ্তাহৰ বাবে ঘোষণা কৰিছিল লকডাউন। জৰুৰীকালীন কাম-কাজৰ বাদে অন্য কোনো কামৰ বাবে জনতাক ওলাই আহিবলৈ অনুমতি প্ৰদান কৰা নাছিল চৰকাৰে। কোৰোনাৰ পৰা ৰক্ষা পৰা দেশক লৈ প্ৰধানমন্ত্ৰীয়ে সংবাদ মাধ্যমৰ আগত ব্যক্ত কৰিছে যে, সকলোৱে মিলি আমি এই ভাউৰাছক প্ৰতিৰোধ কৰিছো। জনস্বাস্থ্য সবল কৰাটো আমাৰ প্ৰধান লক্ষ্য।\nইউৰোপীয় দেশসমূহৰ তুলনাত জাৰ্মানীত কোৰোনাৰ প্ৰকোপ কিছু পৰিমাণে কম,যদিও শেহতীয়াকৈ আক্ৰান্তৰ সংখ্যা শেহতীয়াকৈ বৃদ্ধি পাইছে। ৮.৩ কোটি জনসংখ্যাৰ দেশখনত বৰ্তমানলৈ ১৮১,২৮৮গৰাকী লোক আক্ৰান্ত হৈছে যদিও মৃত্যুৰ সংখ্যা তুলনামূলকভাৱে কম। দেশখনত ৮,৪৯৮গৰাকী লোক বৰ্তমানলৈ মৃত্যু হৈছে। সমগ্ৰ দেশখনত অধিক পৰিমাণে কেয়াৰ চেন্টাৰৰ লগতে স্থাপন কৰা হৈছে টেষ্ট প্ৰগাম। মৃত্যুৰ কাৰণ কম হোৱাক লৈ সংবাদ মাধ্যমৰ আগত এগৰাকী বিজ্ঞানীয়ে মতপোষণ কৰিছে যে, মৃত্যুৰ হাৰ কম হোৱাৰ কাৰণ হল চৰকাৰৰ ওপৰত থকা জনতাৰ বিশ্বাস।\nকোৰোনাৰ যুঁজখনত সন্মুখৰ নেতৃত্ব দি জয়ী হোৱা আন এগৰাকী মহিলা নেত্ৰী হৈছে ফিনলেণ্ডৰ ৰাষ্ট্ৰধ্যক্ষ ছনা মৰিন। বিশ্বৰ সবাতোকৈ কম বয়সীয়া এই ৰাষ্ট্ৰ নেত্ৰীগৰাকীৰ সদুক্ষতাৰ বাবেই আজি ফিনলেণ্ডত কোৰোনাৰ প্ৰভাৱ যথেষ্ট কম। আন্তৰাষ্ট্ৰীয় সংবাদমাধ্যমত প্ৰকাশিত অনুসৰি, ফিনলেণ্ডত ছচিয়েল মিডিয়াক সজাগতাৰ অন্যতম প্ৰধান কাৰন হিচাপে ব্যৱহাৰ কৰিছিল চৰকাৰে।\nফিনলেণ্ডৰ ৰাষ্ট্ৰধ্যক্ষ ছনা মৰিন\nপ্ৰায় ৫৫লাখ জনসংখ্যাৰ এই দেশখনত বৰ্তমানলৈ কোৰোনাত আক্ৰান্ত হোৱা লোকৰ সংখ্যা হৈছে ৬৭৪৩গৰাকী আৰু ইয়াৰ ভিতৰত মৃত্যু হৈছে ৩১৩গৰাকী লোক। দেশখনত বৰ্তমানলৈ ১লাখ ৮০ হাজাৰ লোকৰ কোৰোনা পৰীক্ষাও সম্পন্ন কৰা হৈছে।\nকোৰোনাক গুৰিতে পৰাস্ত কৰাৰ ক্ষেত্ৰত টাইৱানৰ মহিলা ৰাষ্ট্ৰপতি ছাই ইঙ্গ ৱেনৰ নাম লবই লাগিব। ২.৪কোটি জনসংখ্যাৰ এই দেশখনত কোৰোনাত আক্ৰান্ত হৈছে মাত্ৰ ৪৪১গৰাকী লোক আৰু মৃত্যুৰ সংখ্যা মাত্ৰ ৭গৰাকী। চীনত কোৰোনাৰ আক্ৰান্তৰ সংখ্যা বৃদ্ধি পোৱাৰ লগে লগে টাইৱানত সৰ্তকতা অৱলম্বন কৰিবলৈ নিৰ্দেশ জাৰি কৰা হৈছিল। চীন, হংকং, মকাও ৰ পৰা আহিবলগীয়া সকলো উৰাজাহাজৰ ভ্ৰমণ বন্ধ কৰিছিল টাইৱানে। বহু দুৰদৰ্শী চিন্তাৰ বাবে টাইৱানত আজি কোৰোনাৰ আক্ৰান্তৰ সংখ্যা নগণ্য।\nForbesয়ে প্ৰশংসা কৰিছে বাংলাদেশৰ প্ৰধানমন্ত্ৰীকোঃ\nকোৰোনাৰ এই যুঁজখনত সন্মুখৰ পৰা নেতৃত্ব দিয়া এই মহিলাসকলক লৈ শেহতীয়াকৈ জনপ্ৰিয় আন্তৰাষ্ট্ৰীয় আলোচনী ফবছয়েও এক প্ৰৱন্ধ প্ৰকাশ কৰিছে। সেই প্ৰৱন্ধত উল্লেখ কৰা হৈছে যে, কেইবাখনো দেশত মহিলা নেতৃত্বই কোৰোনাক প্ৰতিৰোধ কৰা নহাই নহয়,কোৰোনাক গুৰিতে মোহাৰি পেলাবলৈ সক্ষম হৈছে।\nForbesয়ে এই আলোচনী খনত নিউজিলেণ্ড, জাৰ্মানী, আইচলেণ্ড, নৰৱেৰ লগতে টাইৱান, ডেৰ্নমাক, বাংলাদেশৰ কথাও উল্লেখ কৰিছে। এই দেশসমূহত আক্ৰান্ত আৰু মৃত্যুৰ সংখ্যা অন্য দেশৰ তুলনাত যথেষ্ট কম। আলোচনীখনে এই সময়খিনিত মহিলা নেত্ৰীসকলে কোৰোনাৰ বিৰুদ্ধে গ্ৰহণ কৰা কৰা ৰণনীতিক প্ৰশংসা কৰিছে।\nটাইৱানৰ মহিলা ৰাষ্ট্ৰপতি ছাই ইঙ্গ ৱেন\nআলোচনী ফবছত লিখিছে, সমগ্ৰ বিশ্বৰ মাত্ৰ ৭ শতাংশ দেশত চৰকাৰ মহিলাৰ নেতৃত্বত চলি আছে। কিন্তু এই সকলো দেশত তেওঁলোকে কোৰোনাৰ বিৰুদ্ধে দিয়া যুঁজখনত সফল।’ আইচলেণ্ডৰ প্ৰধান মন্ত্ৰী কেটৰীণৰ কথা উল্লেখ কৰি লিখিছে, সেই দেশখনত সকলো লোককে কোৰোনা টেষ্ট কৰাৰ ওপৰত অধিক গুৰুত্ব দিয়া হৈছিল। প্ৰায় ৩.৬০লাখ জনসংখ্যাৰ দেশখনত প্ৰায় সকলোকে কৰা হৈছে কোৰোনা টেষ্ট।’\nবিভিন্ন্ সমস্যাকে ভাৰাক্ৰান্ত বাংলাদেশৰ কথাও ফবছেও উল্লেখ কৰিছে। বাংলাদেশৰ প্ৰধানমন্ত্ৰী শ্বেইখ হাছিনাক প্ৰশংসা কৰিছে ফবছে। বাংলাদেশত টেষ্টিং সুবিধাৰ যথেষ্ট অভাৱ আছিল লগতে পি পি কিটৰ অভাৱেও যথেষ্ট সমস্যাত পেলাইছিল স্বাস্থ্যকৰ্মীসকলক। এইবোৰ সমস্যাক নেওচি বাংলাদেশত বৰ্তমান কোৰোনাত আক্ৰান্ত হৈছে ৪০ হাজাৰ লোক আৰু মৃত্যু সংখ্যা ৬ শতাধিকৰো কম।\nকেৰালাৰ মহিলা স্বাস্থ্যমন্ত্ৰী কে কে শৈলজা\nকোৰোনাৰ এই যুঁজখনত বহুদুৰলৈকে সফল হৈছে ভাৰতত প্ৰথমজন কোৰোনা ৰোগী ধৰা পৰা ৰাজ্য কেৰালাও। কেৰালাৰ মহিলা স্বাস্থ্যমন্ত্ৰী কে কে শৈলজাৰ কৰ্মদক্ষতাৰ শেহতীয়াকৈ সকলোৱে শলাগ লৈছে। কিছুদিনৰ আগলকৈে ৰাজ্যখনত আৰোগ্যৰ হাৰ আছিল ৯৩.২৪। কিন্ত শেহতীয়াকৈ ৰাজ্যখনত কোৰোনা আক্ৰান্ত বৃদ্ধি পোৱাৰ লগে লগে এই আৰোগ্যৰ হাৰ প্ৰায় ৫০ শতাংশলৈ হ্ৰাস পাইছে।\nএনেকৈয়ে বহুকেইখনত দেশত বৰ্তমানলৈ কোৰোনা যুজখনত মহিলা নেত্ৰীসকল সাহসেৰে অৱৰ্তীণ হৈছে। বহুদূৰলৈ তেওঁলোক সফলো হৈছে। পূৰ্ব পৰিকল্পিত কিছু আচঁনি সময়ত ব্যৱহাৰ কৰাৰ বাবেই তেওঁলোক সফল হৈছে বুলি বৈজ্ঞানিকসকলে দাবী কৰিছে।\nকেৱল মহিলা নেতৃত্ব বুলিয়ে নহয়, বহুবোৰ দেশে শেহতীয়াকৈ কোৰোনাৰ সৈতে যুঁজাৰ ৰণকৌশল প্ৰস্তুত কৰা বাবেই হয়তো বিশ্বত কোৰোনাত মুক্ত হোৱা লোকৰ সংখ্যা বৰ্তমান ২৫ লাখৰো অধিক। বহুবোৰ দেশত কোৰোনা টেষ্টৰ পৰিমাণো শেহতীয়াকৈ বৃদ্ধি পাইছে। মুঠৰ ওপৰত, কোৰোনাৰ সৈতে সহাৱস্থান কৰিবলৈ অধিকাংশ দেশে শেহতীয়াকৈ শিকিছে।


ঠিকাদাৰ বন্ধু- সুকুমাৰ গোস্বামী – ফটাঢোল\nMarch 1, 2020 দৈনন্দিন\t3 Comments\nঠিকাদাৰ বন্ধু- সুকুমাৰ গোস্বামী\nস্কুলত কেইটামান শ্ৰেণী আমাৰ লগত পঢ়া বন্ধুৱে ঘৰুৱা অসুবিধাৰ বাবে আধাতে শিক্ষা জীৱন সামৰিব লগাত পৰিছিল৷ পঢ়া-শুনাত বৰ উত্তম নাছিল যদিও খেল-ধেমালিত বন্ধু সৰুৰে পৰা আগৰণুৱা, গতিকে সেইটো হিচাপত সকলোৰে প্ৰিয়৷ স্কুল এৰাৰ পিছত বহু বছৰলৈ বন্ধুৰ লগত সম্পৰ্ক নোহোৱাৰ নিচিনাই হৈছিল, কেতিয়াবা কেতিয়াবা ভুটুংকৈ দেখা দিয়ে আৰু জানিব পাৰোঁ যে সি গুৱাহাটীৰ কোনোবা কাৰখানাত কাম কৰি আছে৷ আজিকালি উপাৰ্জন ভালেই৷ যি সময়ত আমি পিতাৰ হোটেলত ভাত খাই ধদুৱামী কৰি থাকোঁ সেই সময়ত বন্ধুৱে নিজৰ ভৰিত থিয় দিছে, ভালেই লাগে দিয়কচোন৷ আমিও ইতিমধ্যে কলেজীয়া শিক্ষা সমপ্ত কৰিলোঁ আৰু বন্ধুৱে গুৱাহাটী এৰি নিজৰ ঠাইত থিতাপি ল’লে৷ দুই তিনিজন কৰ্মচাৰী লৈ সৰুকৈ কাৰখানা এটাও খুলিলে৷ সন্ধিয়াৰ আড্ডাতো দোস্তৰ কাৰখানাতে দিয়া আৰম্ভ কৰিলোঁ, কৰ্মচাৰী সকলক বিদায় দিয়াৰ পিছত ৰাতি ৯ বজালৈ আড্ডা৷ ব্যৱসায়ো ভালেই চলি আছে, বন্ধুৱে থকা ঘৰটো নতুনকৈ বনোৱা আৰম্ভ কৰিলে৷ মুঠতে বন্ধুৰ উন্নতিত আমি সকলোবোৰ আনন্দিত৷\nমাজে মাজে মানে ঠিক মাজে মাজে নহয় সঘনাই বুলিয়েই ক’ব পাৰি বন্ধুৰ প্ৰেমো উক দিয়ে, কাৰখানাৰ সন্মুখেৰে কলেজলৈ যোৱা কোনোবাজনী ছোৱালী ভাল লাগিলেই বন্ধুৱে এষাৰেই কথা কৈ যিটো আমাৰ সকলোৰে মুখস্থ “এটু মোক লাগবু”(এইজনী মোক লাগিব)৷ কেতিয়াবা কেতিয়াবা এটু মোক লাগবুৰ সংখ্যা মাহত চাৰি পাঁচজনী হৈ যায়৷ যিটো আত্মবিশ্বাসত বন্ধুৱে সেই বিশেষ বাক্যতো আওৰাই অচিনাকি মানুহে ভাবিবলৈ বাধ্য যে এইজনে যিহেতু পণ কৰিছে গতিকে কিবা এটা কৰিহে এৰিব৷ পিছে আমিহে জানো কোনজনীয়ে চাহৰ দোকানত বন্ধুৰ লগত চাহ খাবলৈ গৈ মা-দেউতাক এৰি মোৰ অকলে চাহ খাবলৈ ইচ্ছা নাযায় বুলি কৈ ২০ টা লালমোহন পেকিং কৰি লৈ যায়৷ বন্ধুক উপদেশ দিয়া মানুহৰ অভাৱ নাই কোনোবাই যদি ডেনিছ ফকিৰৰ তাবিজৰ কথা কয় কোনোবাই আকৌ বটলত ভাগ্য চোৱা মমতাজ বেগমৰ ওচৰলৈ পঠিয়াই, পিছে ফলাফলহে শূন্য৷\nঅৱশেষত কোনোবাই উপদেশ দিলে যে এইদৰে নহ’ব, তোৰ প্ৰফাইল সলাব লাগিব৷ এনেকুৱা মলিয়ন কাপোৰ পিন্ধি কাৰখানাৰ বাহিৰত ৰৈ ছোৱালী চাই থাকিল কোন ছোৱালীয়ে পাত্তা দিব হে! কোন মহাপুৰুষে এইটো পৰামৰ্শ দিলে সেইটো গম নাপাওঁঁ যদিও কম দিনৰ ভিতৰত বন্ধুৰ বেশভূষাৰ পৰা চাল চলনলৈকে আমোল পৰিবৰ্তন দেখিবলৈ পোৱা গ’ল৷ আজিকালি ৰাতিপুৱাই টিপটপ পোচাক পিন্ধি বাইকত ঠেঙৰ ওপৰত ঠেং তুলি ফিল্টাৰ টানি বহি থকা দেখা যায়৷ কাৰখানৰ ফালে চকু দিয়াৰ সময়েই নাই৷ হঠাৎ এদিন ক’লে যে এইবোৰ কাৰখানা চাৰখানা কৰ্মচাৰীক গটাই দি বন্ধু হেনো ঠিকাদাৰ হ’ব৷ আমাৰো ভালেই লাগিল, বন্ধুৰ উন্নতি হৈছে৷\nসময়ৰ লগে লগে “মোক এটু লাগবু“ কৈ কৈ ভাগৰি যোৱা বন্ধুৰ জীৱনলৈ প্ৰেমো আহিল আৰু যথা সময়ত প্ৰেমিকাৰ লগত মহা ধুমধামেৰে বিয়াও হৈ গ’ল আমিও পৰম উৎসাহেৰে বিয়াত নাগীন নৃত্য কৰিলোঁ৷\nক’ত কি ঠিকা কৰে নাজানো, পিছে ঠিকাদাৰলৈ উত্তৰণ হোৱাৰ পিছত বন্ধুৰ কথা-বতৰাত বহুত পৰিবৰ্তন আহিল৷ লগ পালেই মাটি এডোখৰ আছে অ’ পাৰ্টনাৰ ১০ কৈছে মই কৈছোঁ যে ১০ কিয় ১২ লৈ লোৱা কিন্তু মাটি মোকেই লাগিব৷ ইয়াত ১০/১২ ইত্যাদি লাখৰ কথা কোৱা হৈছে৷ বন্ধুৰ এইটো নতুন ট্ৰেডমাৰ্ক ১০, ১২, ১৫, ২০ মানে লাখ৷ ইমান কম দিনত ব্যৱসায়ত উন্নতিৰ কথা বিশ্বাস কৰিবলৈ টান লাগে যদিও ভাবোঁ আমাক আৰু ধপ দিব নে!\nসেই সময়ত আমাৰ বাবে অকল্পনীয় অংকবোৰ বন্ধুৰ মুখত সাধাৰণ যেন লগা হ’ল৷ ইতিমধ্যে আমাৰো সন্ধিয়াৰ আড্ডাৰ স্থান বন্ধুৰ কাৰখানাৰ পৰা স্থানান্তৰিত হৈ আন এক বন্ধুৰ দোকান পালেগৈ৷ নববিবাহিত ঠিকাদাৰে আগৰ দৰে নিয়মীয়াকৈ আড্ডালৈ নাহে যদিও যেতিয়াই আহে তেতিয়াই ১০/২০ ৰ অংক কৈ আমাকো কিবা এটা নিজাকৈ কৰাৰ বাবে অনুপ্ৰাণিত কৰি থৈ যায়৷ তেনেকুৱা এটা সন্ধিয়া বন্ধুৱে মোক একাষৰীয়া কৈ মাতি নে ক’লে যে এতিয়া আৰু ইমান ডাঙৰ ঠিকাদাৰ হৈ ধূলি-বালি খাই বাইক চলাই ফুৰিবলৈ ভাল নালাগে গতিকে এখন চাৰিচকীয়া লোৱাৰ পৰিকল্পনা কৰিছে৷ সদ্যহতে এখন চেকেণ্ডহেণ্ড মাৰুতী ৮০০ লোৱাটো থিৰাং কৰিছে আৰু নতুন গাড়ী ল’বলৈ মই যাবই লাগিব৷ অলপ গৌৰৱবোধো কৰিলোঁ, এই অভাজনক যে দোস্তে জীৱনৰ এই বিশেষ দিনটোত লগত থকাটো বিচাৰিছে৷ পিছদিনা দেউতাৰ জহত মই চলাই থকা গাড়ীখনৰ কাষত বন্ধুক বহুৱাই গাড়ী কিনিবলৈ গুৱাহাটী অভিমুখে যাত্ৰা আৰম্ভ কৰিলোঁ৷ শৰাইঘাটৰ দলঙৰ ওপৰত বন্ধুৱে গহীনাই ক’লে যে দোস্ত দহ হাজাৰ এটা চৰ্ট হৈ আছে, মোৰ ছেক এখন বৃহস্পতিবাৰে ক্লিয়েৰ হ’ব গতিকে কিবাকৈ পাৰ যদি মেনেজ কৰি দেচোন৷ মোৰনো নিজৰ পইচা ক’ত আছে! যিহেতু বন্ধুৱে বৃহস্পতিবাৰে ঘূৰাই দিবই গতিকে পকেটত থকা দেউতাৰ এটিএম খনৰ পৰাই ১০,০০০ হাজাৰ উলিয়াই দি দিলোঁ৷ সন্ধিয়ালৈ বন্ধুৰ মাৰুতী ৮০০ লৈ ওভতনি যাত্ৰা আৰম্ভ কৰিলোঁ৷ ৰাস্তাত অমৃতসৰ ধাৱাত গাড়ী কিনাৰ প্ৰথম পাৰ্টি হিচাপে তাৰ্কা ৰুটিও খাই ল’লোঁ৷\nসময়ত সেই বিশেষ বৃহস্পতিবাৰো আহিল আৰু তেনেকুৱা দহটা মান বৃহস্পতিবাৰো পাৰ হৈ গ’ল বন্ধুৰ গাড়ীও টিপটপ চলি থাকিল, পিছে মোৰহে পইচা কেইটাৰ খবৰ নাই৷ লগ পালেই বন্ধুৱে বিৰাট ব্যস্ততা দেখুৱাই “মোৰ চেকখন ক্লিয়াৰ হোৱা নাই অ’ ” বুলি আঁতৰি যায়৷ ইফালে আকৌ পিতাৰ তাগিদা “১০,০০০ টো কেতিয়া ঘুৰাবি “ বুলি৷ মুঠতে চাৰিওফালে বিপদ৷ এদিন আমন -জিমন কৈ সন্ধিয়াৰ আড্ডাত বহি থাকোঁতে লগৰ কেইটাই নেৰানেপেৰা কৈ সুধি থকাত অৱশেষত ঘটনাটো ব্যাখ্যা কৰিলোঁ৷ মোৰ কথা শুনি গোটেইকেইটাই মুৰে কপালে হাত দিলে৷ দোস্ত অকণমান চৰ্ট হৈ আছে বুলি কৈ ৬৮,০০০ টকাত কিনা গাড়ীখনৰ ৬৩,০০০ টকা আমাৰ কেইটাৰ পৰাই সংগ্ৰহ কৰি ঠিকাদাৰ বাবু গাড়ীৰ মালিক হৈ আছে৷\n« এটা ইছিকমানি প্ৰেমৰ গল্প -হিমাংশু ৰাজখোৱা\nআৱেগৰ বিড়ম্বনা- দেৱীকা শৰ্মা »\nহে হে। বঢ়িয়া।\nহাঃ হাঃ তোমাৰ বন্ধুৰ উন্নতি ভালকৈয়ে হৈছে তাৰমানে৷ বঢ়িয়া লাগিল সুকুমাৰ৷


দৈনিক অসম - অসমীয়া ৱিকিপিডিয়া\nদ্য আছাম ট্ৰিবিউন পাব্লিচাৰ্ছ\n২১ আগষ্ট, ১৯৬৫\nদৈনিক অসম (ইংৰাজী: Dainik Asam) হৈছে অসমৰ এখন পুৰণি অসমীয়া বাতৰি কাকত। কাকতখন প্ৰথম প্ৰকাশ হয় ১৯৬৫ চনৰ ৪ আগষ্টত। স্বৰ্গীয় ৰাধাগোবিন্দ বৰুৱাৰ একান্ত প্ৰচেষ্টাৰ ফলত এই বাতৰি কাকতৰ জন্ম হয়। গুৱাহাটী আৰু ডিব্ৰুগড়ৰ পৰা কাকতখন প্ৰকাশিত হয়।\nদ্যা আছাম ট্ৰিবিউন পাব্লিচাৰ্ছ হৈছে কাকতখনৰ প্ৰকাশক। কাকতখনৰ ইণ্টাৰনেট সংস্কৰণো উপলব্ধ। এই কাকতখনত ১৪খন পৃষ্ঠা সন্নিবিষ্ট থাকে, য’ত প্ৰত্যেক পৃষ্ঠা অনুসৰি বাতৰিৰ বিভিন্ন প্ৰকাৰবোৰ শ্ৰেণীকৰণ কৰা হয়।\n↑ newspaper is published under The Assam Tribune Publishers. "Dainik Asam unveils its online edition". Blog Asom (Guwahati). 1 January 2012. http://blogasom.blogspot.in/2012/01/dainik-asom-unveils-its-online-edition.htmlThe newspaper is published under The Assam Tribune Publishers.। আহৰণ কৰা হৈছে: 2015-11-22.\n"https://as.wikipedia.org/w/index.php?title=দৈনিক_অসম&oldid=253509"ৰ পৰা অনা হৈছে\nএই পৃষ্ঠাখন ০৭ ডিচেম্বৰ, ২০২০ তাৰিখে ১০:০৪ বজাত অন্তিম সংশোধন কৰা হৈছিল।


এতিয়া গুগ’ল পে’ত কৰিব পাৰিব ৰে’লৰ টিকট বুকিং... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nডিজিটেল ডেস্কঃ অনলাইন পেইমেন্ট এপ গুগ’ল পে’ত (Google Pay) সংযোগ কৰা হৈছে নতুন সুবিধা। গুগ’ল পে’ৰ জৰিয়তে আপুনি এতিয়াৰে পৰা অতি সহজে ৰে’লৰ টিকট বুকিং কৰিব পাৰিব। এপটোত ৰে’লৰ টিকট বুকিঙৰ এই সুবিধা আই আৰ চি টি চিৰ জৰিয়তে দিয়া হৈছে। গুগ’লে জনোৱা মতে, এই সুবিধা এণ্ড্ৰইড আৰু আই অ’ এছ দুয়োটা ব্যৱহাৰকাৰীয়ে লাভ কৰিব। এপটোৰ বিজনেছ ছেকশ্যনত এই সুবিধা পাব ব্যৱহাৰকাৰীয়ে।\nইয়াৰোপৰি, এই এপটোত আই আৰ চি টি চি টিকট বুকিং ছাপোৰ্টৰ সুবিধাত ব্যৱহাৰকাৰীয়ে এপটোতে ছাৰ্চ, বুকিং আৰু টিকট বাতিলো কৰিব পাৰিব। লগতে এপটোত ছীটৰ উপল্ধতাৰ সন্দৰ্ভতো তথ্য লাভ কৰিব। টিকট বুকিঙৰ এই সুবিধা লাভ কৰিবৰ বাবে ব্যৱহাৰকাৰীয়ে নিজৰ আই আৰ চি টি চি একাউণ্ট ল’গ-ইন কৰিব লাগিব। আৰু গুগ’ল পে’ৰ জৰিয়তে টিকট বুকিং কৰাৰ বাবে কোনো ধৰণৰ অতিৰিক্ত ধন ব্যয় কৰিব নালাগে।\nগুগ’ল পে’ত কেনেদৰে কৰিব ৰেলৰ টিকট বুকিংঃ\n১. প্ৰথমে গুগ’ল পে’ এপটো খুলি বিজনেছ ছেকশ্যনত দেখুওৱা ‘Trains’ত ক্লিক কৰক।\n২. তাৰপাছত বুক ট্ৰেইন টিকটত ক্লিক কৰক।\n৩. কোনটো ষ্টেচনৰপৰা যাত্ৰা কৰিব আৰু গন্তব্য স্থান আৰু তাৰিখ আদি তথ্য ভৰ্তি কৰক।\n৪. তাৰপাছত আপোনাৰ স্ক্ৰীনত ইয়াৰ সৈতে জড়িত তথ্য দেখিবলৈ পাব আৰু ছীট উপলব্ধ আছে নে নাই সেয়া জানিবলৈ Check availability ক্লিক কৰক।\n৫. যি শ্ৰেণীৰ দবাত আপুনি যাত্ৰা কৰিব বিচাৰে তাত ক্লিক কৰক।\n৬. তাৰপাছত আপুনি আপোনাৰ আই আৰ চি টি চি একাউণ্টৰ তথ্যসমূহ ভৰ্তি কৰক। যদি আপোনাৰ আই আৰ চি টি চি একাউণ্ট নাই, তেন্তে ক্ৰিয়েট একাউণ্টৰো বিকল্প আছে।\n৭. তাৰপাছত যাত্ৰীগৰাকীৰ তথ্যসমূহ জমা দিয়ক।\n৮. তাৰপাছত জমা কৰা তথ্য সমূহ নিশ্চিত কৰি ‘Continue’ত ক্লিক কৰক।\n৯. পেইমেন্ট অপশ্যনত ক্লিক কৰি ‘Proceed to continue’ত ক্লিক কৰিব লাগিব।\n১০. তাৰপাছত লিখিব লাগিব আপোনাৰ ইউ পি আই পিন নম্বৰ।\n১১. পিন নম্বৰ দিয়াৰ পাছতেই আপোনাৰ আই আৰ চি টি চি পাছৱৰ্ড আৰু কেপ্সা কোড জমা দিব লাগিব।\n১২. ‘Submit’ত ক্লিক কৰক আৰু আপোনাৰ টিকট বুক হৈ যাব।


ভাষা আৰু নৱপ্ৰজন্ম\nপৰিৱৰ্তনশীলতা যিহেতু ভাষাৰ স্বাভাৱিক ধৰ্ম, পৰিৱৰ্তনশীলতাৰ পৰা অসমীয়া ভাষাও আঁতৰি থাকিব পৰা নাই। ভৌগোলিক, সামাজিক, ৰাজনৈতিক আদি কাৰণৰ লগতে ভিন্ন ভাষাৰ প্ৰভাৱ বিভিন্ন জাতি জনগোষ্ঠীৰ লোকৰ প্ৰব্ৰজন আদিৰ কাৰণবশত পৰিৱৰ্তন পৰিলক্ষিত হয়। ভাষাৰ ক্ষয়িষু ৰূপৰ প্ৰধান কেন্দ্ৰস্থল হ’ল আমেৰিকা। আমেৰিকান বৰ্ণাশুদ্ধিয়ে নিজ দেশৰ উপৰি সমগ্ৰ বিশ্বতে কম্পিউটাৰ মাধ্যমত বিৰূপ প্ৰতিক্রিয়াৰ সৃষ্টি কৰিছে। ১৯৭০ চনৰ পৰা বানান, ব্যাকৰণ আদিৰ নীতিসমূহ শিথিল কৰি দিয়া হয়। সেই সময়ৰ পাছৰ পৰাই সৰ্বভাৰতীয় পৰ্যায়ত হিন্দী-ইংৰাজী মিশ্ৰিত ‘ইংলিছ’ ভাষাৰ লগতে অসমীয়া ভাষাতো হিন্দী-ইংৰাজী-বাংলা মিশ্ৰিত খিচিৰি ভাষাৰ জনপ্ৰিয়তা বাঢ়িবলৈ ধৰিলে। তেতিয়াৰ পৰাই নৱ প্ৰজন্মৰ মুখৰ ভাষাৰ অভিধান মেলি অৰ্থ উলিয়াব নোৱাৰা পৰিলক্ষিত হ’ল। অথচ তেওঁলোকৰ মাজত এইবোৰ বৃত্তিভাষা, গুপ্তভাষা, বৰ্গভাষা (slang)ৰ দৰে সুন্দৰভাৱে অনানুষ্ঠানিকভাৱে প্ৰচলিত হ’ল। গালি-গালাজ, সমবয়সীয়া লোকৰ সৈতে আড্ডা এইবোৰত দুই-এষাৰ বীভৎস শব্দ প্ৰয়োগৰ বাহিৰেও হাটে-বজাৰে লগতে অসতৰ্ক মুহূৰ্তত এনেধৰণৰ বাক ভংগী ঘৰুৱা পৰিৱেশত বা ৰাজহুৱা ঠাইতো প্ৰয়োগ কৰিবলৈ আৰম্ভ কৰিলে।সমগ্ৰ অসমৰে ভাষা ৰীতিত এই নতুনত্ব চকুত পৰিছে যদিও এই প্ৰৱণতা মহানগৰী গুৱাহাটী তীব্ৰতৰ। এই সম্পৰ্কে ড০ গোলোক চন্দ্ৰ গোস্বামীয়ে কৈছে, ‘অসমৰ ৰাজধানী গুৱাহাটীলৈ স্থানান্তৰ হোৱাত ইয়ালৈ অসমৰ বিভিন্ন প্ৰান্তৰ লোকৰ সমাগম ঘটিছে। ফলত গুৱাহাটীয়ে নতুন ৰূপৰ সৃষ্টি কৰিছে। ...অসমীয়া ভাষাৰ বৰ্তমানৰ স্থিতিৰ কেউদিশে কেৱল বিশৃংখলতাহে চকুত পৰে...।’বৰ্তমান বিশ্বায়নৰ যুগত নৱ প্ৰজন্মৰ মুখৰ পৰা শব্দবোৰ নিক্ষেপ কৰাৰ এক নিজস্ব ঢং বা ষ্টাইল আছে, যিটো অইন বয়সস্থ লোকৰ মুখত শোভা নাপায়। সেইবোৰ সমসাময়িক লোকৰ মাজত বেছ সমাদৃত আৰু অতি প্ৰকাশযোগ্য। উদাহৰণস্বৰূপেক’ত যাৱ বে’? কিবা প্ৰব্লেম নেকি? লেবেল দিছ নেকি? বেলেগক দেখাবি এনে ফটা লেবেল। টেমা গৰম নকৰিবি। এইধৰণৰ বে, প্ৰব্লেম, লেবেল, ফটা, টেমা আদি শব্দ তথা ভাষা প্ৰয়োগ কৰি অসমীয়া ভাষাৰ বাক্য গাঁথনিকে সংকটত আনি দিছে নৱ প্ৰজন্মই।\nক) কিছুমান গালি-গালাজ যেনে\nচাল্লা কুত্তা বেছি নকৰিবি।\nফালি দিম বাপ্পেকে কি ঘেণ্টা কৰিবি?\nকোন মাইকা লালৰ দম আছে।\nজিন্দেগী চুটাই দিম, হু কেয়াৰ মি ষ্টুপিড।\nখ) ম’বাইল ফোনৰ বাৰ্তালাপ-\nহেল্ল’ মেৰী, আমি নিক্ছৰ ৰূমত, এই বৈদ্য ৰাতিখন মিছকল মাৰি নাথাকিবি।এই ধৰণৰ অৰ্থহীন মূল্যহীন শব্দৰ প্ৰয়োগ বৰ্তমান নৱ প্ৰজন্মৰ মাজত বহুলভাৱে প্ৰচলিত হোৱা দেখা গৈছে। বিশেষকৈ ইংৰাজী ভাষাৰ দ্ৰুত প্ৰসাৰণৰ ফলত নৱ প্ৰজন্মৰ লোকৰ ভাষাত ইংৰাজী-অসমীয়া ভাষাৰ খিচিৰি হৈ মুখৰ পৰা ওলায়। হিন্দী আৰু হিন্দীৰ মাজেদি অহা আৰবী-ফৰাচী আদি ভাষাৰ শব্দ বা বাক্যাংশ নৱ প্ৰজন্মৰ ভাষাত পোৱাযায়। যেনেখাছ (খাচ মানুহ, অৰ্থাৎ বিশেষ মানুহ), ইজ্জত (মান-সন্মান)।বৰ্তমান নৱ প্ৰজন্মৰ মাজত এই ‘ইজ্জত’ শব্দটোৰ প্ৰয়োগ বৰ আচৰিত ধৰণে হয়। যদি কাৰোবাক বহুত লাজ দিয়া হয় তেন্তে ক’ব বহুত ইজ্জত দিলি বে। এই ইজ্জত শব্দটোৱে এই বাক্যটোক কোনোধৰণৰ অৰ্থ উলিয়াব নোৱাৰে। এনেধৰণৰ অদ্ভুত ধৰণৰ শব্দ তথা ভাষা প্ৰয়োগ কৰি অসমীয়া ভাষাৰ অস্তিত্ব নাইকিয়া হোৱা যেন পৰিলক্ষিত হৈছে।গতিকে ক’ব পাৰি যে নৱ প্ৰজন্মৰ কথিত অসমীয়া ভাষাত ব্যাপকভাৱে পৰিৱৰ্তন পৰিলক্ষিত হৈছে। হিন্দী-ইংৰাজী ভাষাৰ প্ৰভাৱত অসমীয়া ভাষাৰ শব্দবোৰ প্ৰয়োগ কৰি বেছি ভাল পায়। এনেদৰে অসমীয়া ভাষা ব্যৱহাৰ কৰোঁতে অসমীয়া ভাষা ব্যৱহাৰ কৰোঁতে অসমীয়া ভাষাৰ এটা নতুন ৰূপ গঢ় লৈ উঠিছে বুলি ক’ব পাৰি। এই নতুন ৰূপটোত কিন্তু আমাৰ অসমীয়া ভাষাৰ বহু শব্দৰ ব্যৱহাৰ প্ৰায় নোহোৱাৰ দৰেই হৈ পৰিছে। এনে হ’বলৈ হ’লে ভাষাৰ স্বাভাৱিক প্ৰকাশিকা শক্তি আৰু কালিকাত নিশ্চয় আঘাত সানিব।ঠিক একেদৰে বৰ্তমান অসমীয়া ভাষাৰ সংবাদ মাধ্যমতো অসমীয়া ইংৰাজী-হিন্দী ভাষাৰ খিচিৰি পৰিলক্ষিত হয় যিটো অসমীয়া ভাষাৰ কাৰণে দুখলগা কথা। এনেধৰণৰ সংবাদ মাধ্যমত বৰ্তমানৰ নৱ প্ৰজন্মই থিতাপি লৈছে আৰু খিচিৰি ভাষা প্ৰয়োগ কৰি ভাষাৰ অৰ্থই সলনি কৰিছে।উদাহৰণস্বৰূপে মানুহজন স্পটত ডেথ হ’ল। এনে ইংৰাজী অসমীয়া ভাষাৰ ব্যৱহাৰ কৰি নৱ প্ৰজন্মই ভাষাৰ স্বাভাৱিক কালিকাত ব্যাঘাত জন্মাইছে। গতিকে এনেধৰণৰ ক্ষয়িষুতা নহ’বৰ বাবে সচেতনতা বৃদ্ধিৰ নিশ্চয় প্ৰয়োজন আছে। ইয়াৰ বাবে অভিভাৱকসকলো সচেতন হ’ব লাগিব। ভাষাৰ ঘাই শিপাডাল শেষ হ’বলৈ অৰ্থাৎ নষ্ট হ’বলৈ নিদিয়াকৈ ভাষা ব্যৱহাৰত গুৰুত্ব প্ৰদান কৰিলে নিশ্চিতভাৱে ভাষা সমৃদ্ধিশালী হ’ব। যদিহে এনেধৰণৰ অদ্ভুত, বীভৎস শব্দবোৰ যদি নৱ প্ৰজন্মৰ মুখৰ পৰা লাহে লাহে আঁতৰি নাযায় তেন্তে ই পিছত অৰ্থাৎ ভৱিষ্যত প্ৰজন্মৰ কাৰণে চিন্তনীয় বিষয় হৈ পৰিব।


Almox C in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Almox C ar byavahar, ppali, parshwakriya, upkaar, kriya-pratikriya aaru satarkatabani\nAlmox C ৰ লাভ আৰু ব্যৱহাৰসমূহ- Almox C Benefits & Uses in Assamese- Almox C ar laabh aaru byavaharsamuh\nAlmox C ৰ পালি আৰু সেয়া কেনেদৰে ল'ব- Almox C Dosage & How to Take in Assamese - Almox C ar paali aaru xeya kenedore lobo\nAlmox C ৰ পাৰ্শ্চক্ৰিয়াসমূহ- Almox C Side Effects in Assamese- Almox C ar parshwakriyasamuh\nAlmox C সংক্ৰান্ত সতৰ্কতাবাণীসমূহ- Almox C Related Warnings in Assamese- Almox C xonkranta xatarkatabanisamuh\nঅইন দৰৱৰ সৈতে Almox Cৰ গুৰুতৰ ক্ৰিয়া-প্ৰতিক্ৰিয়া- Severe Interaction of Almox C with Other Drugs in Assamese- Oinor xoite Almox C ar gurutor kriya-pratikriya\nAlmox C মতভেদসমূহ- Almox C Contraindications in Assamese- Almox C nishedhsamuh\nAlmox C ৰ বিষয়ে সততে সোধা প্ৰশ্নসমূহ- Frequently asked Questions about Almox C in Assamese- Almox C ar bikhoye satate xodha prashnasamuh\nখাদ্য আৰু মদৰ সৈতে Almox C ক্ৰিয়া-প্ৰতিক্ৰিয়া- Almox C Interactions with Food and Alcohol in Assamese- khadya aaru modor xoite Almox C kriya-pratikriya\nAlmox C ৰ লাভ আৰু ব্যৱহাৰসমূহ - Almox C Benefits & Uses in Assamese - Almox C ar laabh aaru byavaharsamuh\nAlmox C তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAlmox C ৰ পালি আৰু সেয়া কেনেদৰে ল'ব - Almox C Dosage & How to Take in Assamese - Almox C ar paali aaru xeya kenedore lobo\nAlmox C-ৰ উপাদানসমূহ - Almox C Active Ingredients in Assamese - Almox C-ar upadaansamuh\nAlmox C ৰ পাৰ্শ্চক্ৰিয়াসমূহ - Almox C Side Effects in Assamese - Almox C ar parshwakriyasamuh\nগৱেষণাৰ ভিত্তিত, Almox C ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAlmox C সংক্ৰান্ত সতৰ্কতাবাণীসমূহ - Almox C Related Warnings in Assamese - Almox C xonkranta xatarkatabanisamuh\nAlmox C-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Almox Cৰ পাৰ্শ্ব-প্ৰতিক্ৰিয়া অতি কম বা নায়েই।\nAlmox C-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAlmox C ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Almox C কি প্ৰভাৱ দেখা গৈছে?\nবৃক্ক ৰ বাবে Almox C কেতিয়াবাহে ক্ষতিকাৰক।\nযকৃতত Almox C কি প্ৰভাৱ দেখা গৈছে?\nAlmox Cৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Almox C ৰ কি প্ৰভাৱ দেখা গৈছে?\nAlmox Cএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Almox Cৰ গুৰুতৰ ক্ৰিয়া-প্ৰতিক্ৰিয়া - Severe Interaction of Almox C with Other Drugs in Assamese - Oinor xoite Almox C ar gurutor kriya-pratikriya\nAlmox C তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAlmox C মতভেদসমূহ - Almox C Contraindications in Assamese - Almox C nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Almox C লোৱা অনুচিত যাতে -\nAlmox C ৰ বিষয়ে সততে সোধা প্ৰশ্নসমূহ - Frequently asked Questions about Almox C in Assamese - Almox C ar bikhoye satate xodha prashnasamuh\nএই Almox C-এ অভ্য়াস বা নিচাৰ সৃষ্টি কৰে নেকি?\nনহয়, Almox C আসক্তি সৃষ্টি কাৰক বুলি কোনো সাক্ষ্য নাই।\nআপুনি Almox C লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, আপুনি ডাক্তৰৰ পৰামৰ্শৰ পিছতহ Almox C লোৱাটো নিৰাপদ।\nমানসিক ৰোগৰ চিকিত্সাৰ বাবে Almox C লৈ কোনো লাভ নাই।\nখাদ্য আৰু মদৰ সৈতে Almox C ক্ৰিয়া-প্ৰতিক্ৰিয়া - Almox C Interactions with Food and Alcohol in Assamese - khadya aaru modor xoite Almox C kriya-pratikriya\nখাদ্য আৰু Almox Cৰ ক্ৰিয়া-প্ৰতিক্ৰিয়া\nখাদ্যৰ সৈতে Almox C লোৱাটোৱে একো সমস্যাৰ সৃষ্টি নকৰে।\nমদ আৰু Almox Cৰ মাজৰ প্ৰতিক্ৰিয়া\nAlmox Cৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nAlmox C ৰ অনুকল্প - Substitutes for Almox C in Assamese\nAlmox C ৰ মূল্য আৰু পেকৰ চাইজ - Almox C Price and Pack Size in Assamese - Almox C ar mulya aaru pakor size\nআপুনি বা আপোনাৰ পৰিয়ালৰ কোনোবাই Almox C লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Almox C ব্যৱহাৰ কৰিছিল নেকি?\nআপুনি কিমান পৰিমাণে Almox C সেৱন কৰিছিল?\nআপুনি Almox C ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Almox C সেৱন কৰে?


ছাত্র-জীৱন আৰু সমাজসেৱা Class 10 (সম্পূৰ্ণ প্ৰশ্নোত্তৰ)\nApril 29, 2022 April 28, 2022 by sebahslc.in\nChapter2জিকিৰ\nChapter3প্রশস্তি\nChapter4মই অসমীয়া\nChapter5দৃশ্যান্তৰ\nChapter6ছাত্ৰ-জীৱন আৰু সমাজ সেৱা\nChapter7ভাৰতীয় সংস্কৃতি\nChapter 8 অসমৰ জনগোষ্ঠীৰ গাঁথনি আৰু সংস্কৃতি\nChapter9ইণ্টাৰনেটৰ তিতা-মিঠা\nChapter 10 অৰুণিমা সিন্‌হা\nChapter 11 অৰণ্যযাত্রা\nChapter 12 পাৰস্যত এভুমুকি\nChapter 13 কানাইৰ চাতুৰী\nChapter 14 ধৰ ঝাড়ু ধৰ ভাই\nChapter 15 বিষাদ যোগ\nChapter 16 প্রাচীন ভাৰতীয় শিক্ষা\n3 নেপালীভাষী গোর্খাসকল\n10 সোণোৱাল কছাৰীসকল\nপাঠ ছাত্র-জীৱন আৰু সমাজসেৱা\nউপলব্ধ (সম্পূৰ্ণ প্ৰশ্নোত্তৰ)\nছাত্র-জীৱন আৰু সমাজসেৱা Class 10\n১। অতি চমুকৈ উত্তৰ লিখাঃ\n(ক) লিখকৰ মতে ছাত্র জীৱনৰ প্রকৃত উদ্দেশ্য কি কি?\nউঃ কি কি কাম কৰিলে মনুষ্য জনম লােৱা সার্থক হয় তথা সাংসাৰিক জীৱনত কি উপায়েৰে কাম কৰিলে কৃতকার্য হ’ব পাৰি এনেবিলাক বিষয়ৰ জ্ঞান অর্জন কৰাই হ’ল ছাত্র জীৱনৰ প্রকৃত উদ্দেশ্য।\n(খ) বর্তমানৰ প্ৰচলিত শিক্ষাৰ দোষ কি কি?\nউঃ বর্তমান প্রচলিত শিক্ষা উন্নত আৰু কামৰ শিক্ষা নহয়, এয়ে হ’ল ইয়াৰ ঘাই দোষ।\nবর্তমান শিক্ষা কেৱল কিতাপৰ পাঠতে সীমাবদ্ধ হৈ থাকে, ব্যৱহাৰিক জীৱনৰ লগত ইয়াৰ সম্পর্ক নথকা বুলিয়েই কব পাৰি। উদাহৰণস্বৰূপে বর্তমান শিক্ষার্থীসকলে পাঠ্যপুথিত পঢ়া দুখীয়াক মৰম কৰিবা’, ‘ডাঙৰক সন্মান কৰিবা’ আদিৰ দৰে বাক্যসমূহ আওৰাইহে থয়। বাস্তৱ জীৱনত ইয়াৰ অর্থ উপলব্ধি কৰিবলৈ সক্ষম নহয়। শিক্ষকসকলেও শিক্ষার্থীসকলক এই ধৰণৰ বাক্যসমূহত অন্তর্নিহিত হৈ থকা প্রকৃত অর্থবােৰ বুজাই দিয়াৰ পৰিৱর্তে বাক্যটোত ব্যৱহৃত বানানসমূহৰ আকাৰ, ইকাৰ শুদ্ধ কৰিয়ে নিজৰ পাঠদানৰ কৰ্তব্য সামৰি থয়। শিক্ষার্থীসকলে পঢ়ি-শুনি কিবা জ্ঞান লাভ কৰিছেনে নাই সেই বিষয়ে কোনেও নাভাবে। তেওঁলােকে বছৰি পৰীক্ষাত উত্তীৰ্ণ হৈছেনে বা শ্ৰেণীত প্রথম বা দ্বিতীয় হৈউত্তীর্ণ হ’ব পাৰিছেনে নাই সেই বিষয়তহে শিক্ষক আৰু শিক্ষার্থীসকলে গুৰুত্ব দিয়ে। এইবােৰে হ’ল বর্তমান প্রচলিত শিক্ষাৰ দোষ।\n(গ) ছাত্ৰসকলে কি কি বিষয়ত জ্ঞান লাভ কৰি দেশসেৱাত ব্ৰতী হ’ব লাগে?\nউঃ ছাত্ৰসকল হ’ল দেশৰ ভৱিষ্যৎ, আশা-ভৰসাৰ কলি। সেয়ে ছাত্ৰসকলে ছাত্ৰ অৱস্থাত যিমান দূৰ সম্ভৱ জ্ঞানকৰী, অর্থকৰী আৰু কাৰ্যকৰী জ্ঞান লাভ কৰি দেশসেৱাত ব্রতী হ’ব লাগে।\n(ঘ) ছাত্ৰসকলে কাৰ্যকৰী শিক্ষা ক’ৰ পৰা কিদৰে লাভ কৰিব পাৰে?\nউঃ ছাত্ৰসকলে কার্যকৰী শিক্ষা লাভ কৰাৰ উপযুক্ত স্থান হৈছে গাঁও অঞ্চল। বর্তমান একবিংশ শতিকাতাে আমাৰ দেশৰ গাঁওসমূহত অজ্ঞানতাই ৰাজত্ব কৰি আছে, কু- সংস্কাৰ-অন্ধবিশ্বাসে সকলাে দিশ অন্ধকাৰাচ্ছন্ন কৰি দেশৰ প্রগতি আৰু উন্নতিৰ পথত হেঙাৰৰূপে থিয় দি আছে। এই বাধাসমূহ দূৰ কৰিবলৈ ছাত্ৰসকলে নিজৰ- কার্যকৰী শিক্ষাৰ ঠাইস্বৰূপে গাঁওসমূহকে বাছিলৈ গাঁওবাসীক অজ্ঞানতা, অন্ধবিশ্বাস, কুসংস্কাৰ আদিৰ পৰা মুক্ত কৰাৰ ক্ষেত্ৰত কাম কৰি অভিজ্ঞতা লাভৰ দ্বাৰাহে কার্যকৰী জ্ঞান অর্জন কৰিব পাৰিব।\n(ঙ) লিখকৰ মতে দেশৰ প্রকৃত উন্নতি কৰা মানে কিহৰ উন্নতি কৰা?\nউঃ লিখকৰ মতে দেশৰ প্রকৃত উন্নতি কৰা মানে গাঁৱৰ উন্নতি কৰা।\nClass 10 assamese lesson6question answer\n২। ছাত্র জীৱনৰ প্ৰকৃত উদ্দেশ্য সফল কৰিবলৈ ছাত্ৰসকলে শিক্ষাৰ সময়ছােৱাত কেনেবােৰ পন্থা অবলম্বন কৰিব পাৰে? দেশ সেৱাত ব্ৰতী হ’বলৈ ছাত্র জীৱনত বহুমুখী শিক্ষাৰ প্ৰয়ােজনীয়তা সম্বন্ধে আলােচনা কৰা৷\nউঃ ছাত্র জীৱনৰ প্রকৃত উদ্দেশ্য সফল কৰিবলৈ হ’লে শিক্ষাৰ সময়ছােৱাত ছাত্ৰসকলে একাগ্ৰতাৰে জ্ঞান অর্জনত ব্ৰতী হ’ব লাগে কাৰণ ছাত্ৰৰ একাগ্রতাই হৈছে উন্নতিৰ ঘাই মন্ত্র। শিক্ষাৰ সময়ছােৱাত শিক্ষার্থীয়ে মনৰ গতি সদায় একমুখী কৰি ৰাখিব লাগে, মনৰ গতি বহুমুখী হলে ছাত্র ছাত্রত্ব শক্তি লােপ পােৱাৰ সম্ভাৱনা থাকে। ছাত্ৰ অৱস্থাত ঘৰুৱা জঞ্জাল কিছুমান মূৰত জাপি ল’ব নালাগে, এনেবিলাক কথাত কাল আৰু পাত্রভেদে বিচাৰ কৰি চলিব লাগে।\nতদুপৰি শিক্ষাৰ সময়ছােৱাত ছাত্ৰসকলে কেৱল পুথিগত শিক্ষা অর্জন কৰিলেই ছাত্রজীৱনৰ প্রকৃত উদ্দেশ্য সফল হ’ব নােৱাৰে। ছাত্ৰসকলে মানুহৰ জীৱনৰ লক্ষ্য কি, কি কি কাম কৰিলে মনুষ্য জনম সার্থক হয়, সাংসাৰিক জীৱনত কি উপায়েৰে কাম কৰিলে কৃতকার্য হ’ব পাৰি এই ক্ষেত্ৰত ব্যৱহাৰিক তথা কার্যকৰী জ্ঞান আহৰণ কৰাতাে গুৰুত্ব আৰােপ কৰিব লাগে।\nদেশসেৱাত ব্ৰতী হ’বলৈ হ’লে বহুমুখী শিক্ষাৰ অতিকৈ প্রয়ােজন আছে। বহুমুখী শিক্ষা প্রদানৰ জৰিয়তেহে ছাত্ৰসকলক উপযুক্ত মানৱ সম্পদ হিচাপে গঢ়ি তুলিব পৰা যায় আৰু উপযুক্ত মানৱ সম্পদেহে দেশসেৱাত ব্ৰতী হৈ দেশৰ প্ৰগতিত অৰিহণা যােগাব পাৰে। বর্তমান বিশ্বখন সলনি হৈছে, আর্থিক ব্যৱস্থাৰ পৰিৱর্তন হৈছে, মানুহৰ কাম কৰাৰ ধৰণ তথা কর্মক্ষেত্ৰৰ পৰিৱৰ্তন হৈছে এনে পৰিৱর্তিত সময়ত বহুমুখী শিক্ষাইহে ছাত্ৰসকলক এই বিশেষ ক্ষেত্রসমূহত দক্ষ আৰু সুনিপুণ কৰি দেশ সেৱাত ব্ৰতী হ’ব পৰাকৈ গঢ় দিব, নহ’লে ইয়াৰ অবিহনে দেশত নিবনুৱাৰ হাৰ বৃদ্ধি হৈ দেশৰ প্ৰগতিত বাধা জন্মাব।\n৩। ‘এইখিনি কাম তেওঁলােকৰ কাৰ্যকৰী শিক্ষাৰ একোটি পাঠ মাথােন।’\nকোনখিনি কাম তেওঁলােকৰ (ছাত্র-ছাত্রীসকলৰ কাৰ্যকৰী শিক্ষাৰ একোটি পাঠ বুজাই লিখা।\nউঃ গাঁও অঞ্চলসমূহত ৰাজত্ব কৰি থকা অজ্ঞানতা, নিৰক্ষৰতা, কুসংস্কাৰ, অন্ধবিশ্বাস আদিৰ দৰে প্ৰগতিৰ বাটত বাধাৰ সৃষ্টি কৰা অৰায়সমূহ দূৰ কৰিবলৈ ছাত্ৰসকলে গাঁৱত সােমাই ঘৰে ঘৰে গৈ অশিক্ষিত লােকসকলক তেওঁলােকৰ দুৰৱস্থাৰ বিষয়ে চকু মুকলি কৰিব লাগিব; বাতৰি কাকত আৰু জ্ঞান তথা জগতৰ বাতৰি থকা পুথি পঢ়ি শুনাই তেওঁলােকৰ অজ্ঞানতা দূৰ কৰিবলৈ যত্ন কৰিব লাগিব; তেওঁলােকৰ মাজৰ পৰা কুচুট কপট গুচাবলৈ চাব লাগিব; গাঁৱত কোনাে নৰীয়া আদি হলে উপদেশেৰে বা আন উপায়েৰে সহায় কৰিব লাগিব; উপদেশেৰে আৰু উদাহৰণেৰে নিজৰ ঘৰ আৰু গাঁওখনক আদর্শ ঘৰ আৰু গাঁও কৰিবলৈ চাব লাগিব— এইধৰণৰ কামবােৰেই হ’ল ছাত্র-ছাত্রীসকলৰ কাৰ্যকৰী শিক্ষাৰ একোটি পাঠ।\n৪। আমাৰ দেশৰ অধিকাংশ লােক আজিও কেনে অৱস্থাত আছে পাঠটোৰ আধাৰত বুজাই লিখা।\nউঃ বৰ্তমানৰ যিবােৰ দেশ স্বাধীন আৰু উন্নত, সেইবােৰ তিনিশ চাৰিশ বছৰৰ আগেয়ে আছিল যথেষ্ট অনুন্নত পর্যায়ৰ। আমাৰ দেশৰ অধিকাংশ লােক আজিও তেনে অৱস্থাত আছে বুলি লেখকে ক’ব খুজিছে। পুৰণি সভ্যতা, শিক্ষা আৰু সাধনাৰ সামান্যহে গাঁওবােৰত দেখা যায়। অজ্ঞানতাই মানুহৰ মনবােৰক কোঙা কৰি ৰাখিছে আৰু কপটতাৰে ভৰাই তুলিছে, ফলত অসভ্যতা অশিক্ষাৰে সমাজ কলুষিত হৈছে। অজ্ঞানতা আৰু কুসংস্কাৰে মানুহক আৱৰি ধৰিছে। মানুহ আত্মকেন্দ্রিক হৈ পৰিছে। পাৰ্থিৱ সম্পদৰ বাবে নিজৰ মাজতে হাই কাজিয়াত লিপ্ত হৈছে। কানি, ভাং আদিকে ধৰি নানা নিচাসক্ত দ্রব্যৰ ব্যৱহাৰত মজি নিজৰ লগতে অইনৰ উন্নতিৰ প্ৰতিও পিঠি দিছে। দেশত ক’ত কি ঘটিছে সেইবােৰলৈ কাণসাৰ নকৰি হাতত হাত সাবটি বহি ৰৈছে। মুঠতে শিক্ষাৰ অভাৱে গাঁওসমূহক অনুন্নয়নৰ দিশে অগ্রসৰ হােৱাৰ বাট দেখুৱাইছে।\n৫। ‘গাঁও একাধাৰে নগৰৰ জনক-জননী।’—কথাষাৰৰ তাৎপর্য বুজাই লিখা।\nউঃ লেখকে গাঁওসমূহৰ উন্নতিতহেনগৰ-চহৰৰ উন্নতি নিহিত হৈ আছে বুলি ক’বলৈ গৈ প্রশ্নোদ্ধৃত কথাফাকিৰ অৱতাৰণা কৰিছে। সাধাৰণতে চহৰনগৰতহে সকলাে ধৰণৰ বিকাশ পৰিলক্ষিত হয়। কিন্তু নগৰৰ জন্ম গাঁৱৰ বুকুতেই। গাঁৱেই পিতৃৰ দৰে নগৰক জন্ম দি মাতৃৰ দৰে প্রতিপালন কৰিছে। গাঁওসমূহত নগৰৰ তুলনাত শিক্ষাৰ প্ৰভাৱ কম। শিক্ষাৰ অভাৱত সভ্যতাৰ ধ্বংস হৈছে। প্ৰজন্মৰ পাছত প্রজন্ম অজ্ঞানতাৰ কবলত পৰি গাঁৱলৈ বিপদ মাতি আনিছে। গাঁৱৰ মানুহৰ মনবােৰ শিক্ষাৰ পােহৰেৰে আলােকিত কৰিব পাৰিলেহে দৰাচলতে নগৰৰাে প্রকৃত বিকাশ হ’ব। গাঁৱৰ ৰাইজৰ মানসিক বিকাশ শিক্ষাৰ দ্বাৰা নহ’লে প্রকৃত উন্নতি সম্ভৱ নহয়। নগৰ গাঁৱৰপৰা বিকশিত ৰূপ, জন্মৰ দৰে ধ্বংসও হ’ব পাৰে আৰু আকৌ গঢ়িও উঠিব পাৰে। কিন্তু গাঁৱৰ লােকসকলক প্রকৃত শিক্ষাৰে শিক্ষিত কৰিব নােৱাৰিলে সহজে ধ্বংসৰ মুখৰ পৰা বচাব নােৱাৰি। সেয়ে আধুনিক পৃথিৱীৰ উত্তৰণৰ কথা গাঁওবাসীক বুজাই দি তেওঁলােকক জ্ঞানী কৰি তুলিব লাগিব। গাঁৱৰ উন্নতি কৰা মানেই নগৰৰ উন্নতি কৰা।\n৬। ব্যাখ্যা কৰাঃ\n(ক) পঢ়াই, পঢ়ে, ৰােৱে পাণ।\nএই তিনিয়ে নিচিন্তে আন ৷৷\nউঃ সংগতিঃ উদ্ধৃত কথাষাৰি আমাৰ পাঠ্যপুথি ‘অসমীয়া সাহিত্য চয়নিকা’ৰ অন্তৰ্গত ডিম্বেশ্বৰ নেওগদেৱৰ ৰচিত ‘ছাত্র জীৱন আৰু সমাজসেৱা’ পাঠটোৰ পৰা লােৱা হৈছে।\nপ্রসংগঃ ইয়াত কথাষাৰিৰ দ্বাৰা লেখকে বুজাব বিচাৰিছে যে পঢ়াৰ সময়ত শিক্ষার্থী আৰু শিক্ষকে অন্য কথা চিন্তা নকৰি নিষ্ঠা আৰু একাগ্ৰতাৰে পঢ়িলেহে বা পাঠদান কৰিলে তাৰ সুফল লাভ কৰিব।\nব্যাখ্যাঃ পঢ়ুৱৈৰ প্রধান কাম হৈছে পঢ়া আৰু শিক্ষকৰ প্রধান কাম হৈছে পঢ়ুওৱা। পঢ়া আৰু পঢ়ুওৱা—এই দুয়োেটা কামেই হৈছে যথেষ্ট কষ্টকৰ কিয়নাে জ্ঞান অর্জন আৰু জ্ঞানদানৰ পৰিসৰ বিশাল। একাগ্রতা আৰু পৰিশ্ৰমেহে এই কাম সহজসাধ্য কৰিব পাৰে। একে কথা পাণ ৰােপণৰ ক্ষেত্ৰতাে প্রযােজ্য। পাণ ৰােওঁতাৰ অন্যমনস্কতাৰ বাবে পাণগছ ঠন ধৰি নুঠে, মৰিহে যায়।\nমানুহে কোনাে কাম কৰিলে নিষ্ঠা আৰু একাগ্ৰতাৰে কৰিলেহে কামটোত সফলতা লাভ কৰিব পাৰে। তেনেদৰে শিক্ষা লাভৰ ক্ষেত্ৰতত শিক্ষক আৰু শিক্ষার্থীয়ে নিজৰ নিজৰ কাম নিষ্ঠা আৰু একাগ্রতাৰে কৰিব লাগিব তেতিয়াহে সফলতা অর্জন কৰিব পাৰিব। অর্থাৎ পঢ়াওঁ আৰু পঢ়োতাৰ মন-মগজুৱে অন্য কথা চিন্তা-চৰ্চা নকৰি নিজৰ ধ্যান সদায় পঢ়াত ৰাখিলেহে বিচৰা ধৰণৰ ফল লাভ কৰিব পাৰিব। ব্যাখ্যেয় কথাফাকি লেখকে এনে অর্থতে ব্যৱহাৰ কৰিছে।\n(খ) কমাৰশালত গঢ়িবলৈ হ’লে আগতে জুইশালত গঢ়ি চাব লাগিব। সাঁতুৰিবলৈ শিকিবলৈ হ’লে পানীত ননমাকৈ নহয়।\nউঃ সংগতিঃ উদ্ধৃত কথাষাৰি আমাৰ পাঠ্যপুথি অসমীয়া সাহিত্য চয়নিকাৰ ডিম্বেশ্বৰ নেওগদেৱৰ ৰচিত ছাত্র-জীৱন আৰু সমাজসেৱা’ পাঠটোৰ পৰা লােৱা হৈছে।\nপ্রসংগঃ কথাষাৰিৰ জৰিয়তে লেখকে কোনাে এটা বিষয়ৰ প্রকৃত শিক্ষা উপযুক্ত পৰিৱেশত হাতে কামে লাগিহে যে অর্জন কৰিব পাৰি তাকেই প্ৰকাশ কৰিছে।\nব্যাখ্যাঃ মানুহৰ বাবে সমগ্র বিশ্বখনেই এখন ডাঙৰ পঢ়াশালি। ইয়াৰ আৰম্ভণি হয় মানুহৰ নিজ গৃহৰ পৰা। শিক্ষার্থীসকলক জীৱন্ত সংসাৰখনৰ লগত মােকাবিলা কৰিবলৈ প্রথম অভিজ্ঞতা নিজৰ ঘৰ আৰু বিদ্যালয়খনেই প্রদান কৰে, যিদৰে কমাৰশালত কোনাে বস্তু গঢ় দিয়াৰ আগতে জুইশালত তপতাই তাক গঢ় দিব পৰাকৈ প্রস্তুত কৰি লােৱা হয়। অর্থাৎ, যেনেদৰে এটুকুৰা লােহাক পিটি পিটি দা কুঠাৰ গঢ়িবলৈ জুইশালতে আঘাত সহিব পৰাকৈ প্ৰস্তুত কৰি লােৱা হয়, তেনেদৰে শিক্ষার্থীসকলকো সংসাৰৰ দুখ-কষ্ট, আঘাত সহিব পৰাকৈ প্ৰথমতে নিজৰ ঘৰ আৰু বিদ্যালয়তে ব্যৱহাৰিক শিক্ষা প্রদানৰ দ্বাৰা ধৈৰ্যশীল আৰু কষ্টসহিষ্ণু কৰি গঢ় দিব লাগিব। আকৌ শিক্ষার্থীসকলক কোনাে বিষয়ৰ প্রকৃত জ্ঞান প্রদান কৰিবলৈ হলে বিষয়টো সম্পর্কীয় পৰিৱেশৰ অতি প্রয়ােজন। যেনেঃ সাঁতােৰ শিকিবলৈ হলে পানীত নামিবই লাগিব। ঠিক একেদৰে কিছুমান বিষয়ৰ প্রকৃত জ্ঞান পাঠ্যপুথিত পঢ়ি অর্জন কৰিব নােৱাৰি, হাতে-কামে লাগিহে বিষয়টোৰ প্রকৃত জ্ঞান অর্জন কৰিব পাৰি। ব্যাখ্যেয় কথাফাকিৰ দ্বাৰা লেখকে এই কথাকেই দাঙি ধৰিছে।\n(গ) এই কলি সময়ত বিকশিত হৈ ফুল আৰু তাৰ পাছত ফল হৈ মাতৃ পূজাত লাগে। কাইট-কলিতে এইসকলক পূজাৰ উপহাৰস্বৰূপে মাতৃয়ে গ্রহণ নকৰে।\nউঃ সংগতি : উদ্ধৃত কথাষাৰি আমাৰ পাঠ্যপুথি ‘অসমীয়া সাহিত্য চয়নিকা’ৰ অন্তৰ্গত ডিম্বেশ্বৰ নেওগদেৱৰ ৰচিত ছাত্র-জীৱন আৰু সমাজসেৱা’ পাঠটোৰ পৰা লােৱা হৈছে।\nপ্রসংগঃ কথাষাৰিৰ জৰিয়তে লেখকে সকলাে জ্ঞান আৰু শিক্ষাৰে পৰিপুষ্ট হৈ পূর্ণতা লাভ কৰা ব্যক্তিৰ দ্বাৰাহে যে সমাজ তথা দেশৰ মংগল সাধন হয় তাকে প্রকাশ কৰিছে।\nব্যাখ্যাঃ কোনাে এটা কাম কৰিবলৈ মানুহক সদায় জ্ঞান আৰু দক্ষতাৰ প্ৰয়ােজন হয়। এই জ্ঞান আৰু দক্ষতা মানুহে এদিনতে আহৰণ কৰিব নােৱাৰে। এই জ্ঞান আৰু দক্ষতা অর্জন কৰিবলৈ হ’লে মানুহে ঢাপে ঢাপে আগ বাঢ়ি যাব লাগিব। যিদৰে এজোপা গছত প্ৰথমতে কলি হয়, তাৰ পাছত সেই কলি বিকশিত হৈ ফুল আৰু শেষত ফল হয়; সেইদৰে মানুহেও ছাত্ৰ অৱস্থাত যিমান দূৰ সম্ভৱ জ্ঞানকৰী, অর্থকৰী আৰু কাৰ্যকৰী জ্ঞান অর্জন কৰি পৰিপুষ্ট হৈ দেশমাতৃৰ সেৱাৰ বাবে উপযুক্ত হৈ উঠিব লাগে। ছাত্ৰসকলে সকলাে জ্ঞানেৰে পৰিপূৰ্ণ হ’লেহে স্বদেশ আৰু স্বজাতিৰ মংগল সাধন কৰিব পাৰে। অপৰিপূর্ণ জ্ঞান আৰু দক্ষতাৰে কোনাে কাম কৰিলে দেশৰ কোনাে হিত বা মংগল নহয়, বৰঞ্চ দেশৰ অহিত বা অমংগল হােৱাৰ সম্ভাৱনাহেবাঢ়ে, যিদৰে অপৰিপক্ক ফল খালে বেমাৰ হােৱাৰ সম্ভাৱনা বাঢ়ে। এনে অপৰিপক্ক ফল খালেও দেহৰ কোনাে কামত নালাগে ঠিক একেদৰে অপৰিপূৰ্ণ জ্ঞান আৰু দক্ষতাৰে কৰা কামেও দেশৰ হিত সাধনত কোনাে অৰিহণা যোেগাব নােৱাৰে।\n(ঘ) নৰ সেৱাই প্রকৃত নাৰায়ণ সেৱা।\nউঃ সংগতিঃ উদ্ধৃত কথাষাৰি আমাৰ পাঠ্যপুথি ‘অসমীয়া সাহিত্য চয়নিকা’ৰ অন্তৰ্গত ডিম্বেশ্বৰ নেওগদেৱৰ ৰচিত ‘ছাত্র-জীৱন আৰু সমাজসেবা পাঠটোৰ পৰা লােৱা হৈছে।\nপ্রসংগ : বাক্যশাৰীৰ দ্বাৰা লেখকে মানুহৰ সেৱা কৰিলেই যে ভগৱান সন্তুষ্ট হয় আৰু মানুহৰ সেৱা কৰিলেহে যে মানৱ জীৱন সার্থক তাকেই প্ৰকাশ কৰিছে।\nব্যাখ্যাঃ মানুহে মনৰ শান্তি লাভৰ অৰ্থে ভগৱানৰ পূজা-অর্চনা কৰে। মানুহে কেৱল নিজৰ মংগল কামনা কৰি নিজৰ মনৰ শান্তি বিচাৰিলেই সমাজ তথা বিশ্বৰ কোনাে উপকাৰ সাধন নহয়, বৰঞ্চ মানুহ দিনে দিনে স্বার্থপৰহে হ’বলৈ ধৰে। এনে স্বার্থপৰ মানুহ ভগৱানৰ কৃপাৰ পৰাও বঞ্চিত হয় আৰু মন সদায় অসন্তুষ্টি আৰু অশান্তিৰে পৰিপূৰ্ণ হৈ থাকে, কিন্তু যি মানুহে মানুহৰ দুখ-কষ্ট বুজি আর্তজনক উদ্ধাৰ কৰিবলৈ আগ বাঢ়ি যায়, সমাজ তথা দেশৰ মানুহৰ মংগলার্থে কাম কৰিবলৈ সদায় প্রস্তুত থাকে, তেনে মানুহৰ মন সদায় প্রাপ্তিৰে আৰু সন্তুষ্টিৰে ভৰি থাকে। মানুহৰ মন প্রাপ্তি আৰু সন্তুষ্টিৰে ভৰি থাকিলে মনটোক পৱিত্ৰ মন্দিৰৰ দৰে অনুভৱ হয় আৰু তাতেই ভগৱানক বিচাৰি পােৱা যেন লাগে। অর্থাৎ মানৱ সেৱা কৰিলেই ভগৱান নাৰায়ণো সন্তুষ্ট হয়, তাৰ বাবে ঠায়ে ঠায়ে গৈ ভগৱানৰ মূর্তি বিচাৰি ফুৰাৰ প্রয়ােজন নাই। ব্যাখ্যেয় কথাফাকিৰ দ্বাৰা লেখকে সেয়ে মানুহৰ সেৱাৰ পােষকতা কৰিছে।\n১। বিপৰীত শব্দ লিখা ?\nনিষ্কর্মা, ক্রুটী, সহযােগিতা, দেশহিতৈষিতা, প্রৌঢ়\nউঃ শব্দঃ বিপৰীত শব্দ\n২। সমার্থক শব্দ লিখা ।\nকাৰ্যকৰী, প্রকৃত, সাম্য, আনমনা, অর্থকৰী,কাপ, কাকত।\nউঃ শব্দঃ সমার্থক শব্দ\nপ্রকৃতঃ আচল, যথার্থ\nআনমনাঃ অন্যমনস্ক, অমনােযােগী\nকাকতঃ কাগজ, তুলাপাত\n৩।বাক্য ৰচনা কৰাঃ\nনীতি-বচন, কাপ-কাকত, কুচুট-কপট, জনক-জননী, লােণ-তেল।\nউঃ নীতি-বচনঃ অভিজ্ঞজনৰ নীতি-বচন মানি চলিব লাগে।\nকাপ-কাকতঃ কাপ কাকতত লিখি থলেহে কথাবােৰ সংৰক্ষিত হয়।\nকুচুট-কপটঃ কুচুট -কপট মনত ৰাখিলে জীৱনত প্রকৃত সুখ পােৱা নাযায়।\nজনক-জননীঃ গাঁও নগৰৰ জনক-জননী।\nলােণ-তেলঃ লােণ-তেল দি খােৱা ভাত কেইটাতাে অত বছৰৰ মূৰত অম্লানে পৰম তৃপ্তি পালে।\nছাত্র-জীৱন আৰু সমাজসেৱা অতিৰিক্ত প্রশ্নোত্তৰ\n(ক) ছাত্র জীবন কিহৰ সময়?\nউঃ ছাত্র জীৱন শিক্ষালাভৰ সময়।\n(খ) শিক্ষার্থীৰ উন্নতিৰ ঘাই মন্ত্র কি?\nউঃ শিক্ষার্থীৰ উন্নতিৰ ঘাই মন্ত্র হ’ল একাগ্রতা।\n(গ) ছাত্র ছাত্রত্ব শক্তি কেতিয়া লােপ পায়?\nউঃ ছাত্ৰৰ মনৰ গতি বহুমুখী হলে ছাত্র ছাত্রত্ব শক্তি লােপ পায়।\n(ঘ) লেখকে কিহক ন্যায় বুলিব নােৱাৰাৰ কথা কৈছে?\nউঃ জ্ঞান অর্জনৰ কালত জ্ঞান বিতৰণ কৰিবলৈ যােৱাটোক লেখকেন্যায় বুলিব নােৱাৰাৰ কথা কৈছে।\n(ঙ) ছাত্রজীৱন আৰু সমাজ সেৱা’ পাঠটোৰ লেখক কোন?\nউঃ ‘ছাত্রজীৱন আৰু সমাজসেৱা’ পাঠটোৰ লেখক হ’ল ডিম্বেশ্বৰ নেওগ।\n(চ) লেখকে কিহক ধিক্কাৰৰ কথা বুলি কৈছে?\nউঃ কুৰি শতিকাৰ মাজভাগত আমাৰ দেশত অজ্ঞানতাই নির্বিাদেৰাজত্ব কৰি থকাকে লেখকে ধিক্কাৰৰ কথা বুলি কৈছে।\n(ছ) নগৰৰ জনক-জননী কোন?\nউঃ নগৰৰ জনক-জননীহ’ল গাঁও।\n(জ) ডিম্বেশ্বৰ নেওগৰ কেতিয়া আৰু ক’ত জন্ম হৈছিল?\nউঃ ডিম্বেশ্বৰ নেওগৰ ১৮৯৯ খ্রীঃত শিৱসাগৰৰ কাৰদীয়া গাঁৱত জন্ম হৈছিল।\n(ক) কোনবােৰ বিষয়ৰ জ্ঞানক শিক্ষা বুলিব পাৰি?\nউঃ মানুহৰ জীৱনৰ লক্ষ্য কি, কি কি কাম কৰিলে মনুষ্য জনম লােৱা সার্থক হয়, সাংসাৰিক জীৱনত কি উপায়েৰে কাম কৰিলে কৃতকার্য হ’ব পাৰি তেনেবােৰ বিষয়ৰ জ্ঞানকে শিক্ষাবুলি ক’ব পাৰি।\n(খ) পঢ়াই পঢ়ে, বােৱে পাণ, এই তিনি নিচিন্তে আন।’—ইয়াত পঢ়া শব্দটোৱে কি বুজাইছে?\nউঃ ইয়াত পঢ়া’ শব্দটোৱে কিতাপৰ পৰা দুটা কথা আওৰােৱাক বুজোৱা নাই, পঢ়া’\nশব্দটোৱে ইয়াত প্রকৃত শিক্ষা লাভ কৰাৰ কথাক বুজাইছে।\n(গ) ছাত্ৰসকলে কোনবােৰ কথাত কাল আৰু পাত্রভেদে বিচাৰ কৰি চলিব লাগে আৰু কিয় ?\nউঃ ছাত্ৰসকলে ছাত্ৰ অৱস্থাত ঘৰুৱা জঞ্জাল কিছুমান মূৰত জাপি ল’লে, নাইবা বাহিৰৰ হৈ-চৈ, কোলাহল আদিত গা ঢালি দিলে জীৱনত উন্নতি কৰিব নােৱাৰে। ছাত্ৰ অৱস্থাত মনৰ গতি একমুখী কৰি ৰাখিব লাগে, এই অৱস্থাত মনৰ গতি বহুমুখী হলে ছাত্ৰৰ ছাত্রত্ব লােপ পায়— এনেবােৰ কথাতে ছাত্ৰসকলে কাল আৰু পাত্রভেদে বিচাৰ কৰি চাব লাগে।\n(ঘ) আজি গাঁও অজ্ঞানতা আৰু কুসংস্কাৰৰ লীলাভূমি’ লেখকে কিয় এইদৰে কৈছে?\nউঃ আমাৰ দেশখন এখন উন্নয়নশীল দেশ যদিও দেশৰ উন্নতিৰ ছবি চহৰাঞ্চলতহে পৰিলক্ষিত হয়। গাঁওসমূহ এতিয়াও প্রগতি আৰুউন্নতিৰ পৰা শশমাইল আঁতৰত। বর্তমানে গাঁওসমূহক অজ্ঞানতা, নিৰক্ষৰতা, কুসংস্কাৰ, অন্ধবিশ্বাসে অন্ধকাৰাচ্ছন্ন কৰি ৰাখিছে। এইবােৰৰ কবলত পৰি গাঁওবাসী বিপথে পৰিচালিত হৈ নানা ধৰণৰ অপৰাধ, দুষ্কর্মত লিপ্ত হৈছে। সেয়েহে লেখকে গাঁওসমূহ আজি অজ্ঞানতা আৰু কুসংস্কাৰৰ লীলাভূমি বুলি কৈছে।\n(ঙ) ছাত্ৰসকলে নিজৰ ঘৰ আৰু গাঁওখনক কেনেদৰে একোখন আদর্শ ঘৰ আৰু গাঁও হিচাপে গঢ়ি তুলিব পাৰে?\nউঃ আমাৰ দেশৰ গাঁওসমূহ বর্তমানে বিভিন্ন কুসংস্কাৰ, অন্ধবিশ্বাস, অজ্ঞানতাৰে অন্ধকাৰাচ্ছন্ন হৈ আছে। এইবােৰৰ দ্বাৰা গাঁওবাসী বিপথে পৰিচালিত হৈছে। এই সকলোেবােৰ সমস্যাৰ মূলতে আছে নিৰক্ষৰতা আৰু অজ্ঞানতা। এই সমস্যাসমূহৰ সমাধানৰ ক্ষেত্ৰত ছাত্ৰসকলে গুৰুত্বপূর্ণ ভূমিকা পালন কৰিব পাৰে। ছাত্ৰসকলে নিজৰ কাৰ্যকৰী শিক্ষা কর্মক্ষেত্র হিচাপে গাঁওসমূহক বাচি লৈ গাঁৱৰ ঘৰে ঘৰে গৈ অশিক্ষিত লােকসকলৰ এই সমস্যাসমূহৰ বিষয়ে চকু মুকলি কৰিব লাগিব। তেওঁলােকৰ বিভিন্ন সমস্যাসমূহ তেওঁলােকৰ চকুৰ আগত দাঙি ধৰিব লাগিব। বাতৰি কাকত বা জ্ঞান আৰু জগতৰ বাতৰি থকা পুথি পঢ়ি শুনাই তেওঁলােকৰ অজ্ঞানতা দূৰ কৰিব লাগিব, নৰিয়া আদি হলে উপদেশ বা আন উপায়েৰে সহায় কৰিব লাগিব। ছাত্ৰসকলে এই ধৰণৰ বিভিন্ন সজ উপদেশ আৰু উদাহৰণ আদি দি নিজৰ ঘৰ আৰু গাঁওখনক আদর্শ ঘৰ আৰু গাঁও হিচাপে গঢ়ি তুলিব পাৰে।\nছাত্র-জীৱন আৰু সমাজসেৱা\n২। প্রসংগ সংগতি দর্শাই ব্যাখ্যা কৰা।\n(ক) ছাত্ৰৰ একাগ্রতা সঁচাকৈয়ে উন্নতিৰ ঘাই মন্ত্র।\nউঃ সংগতিঃ উদ্ধৃত কথাষাৰি আমাৰ পাঠ্যপুথিৰ অসমীয়া সাহিত্য চয়নিকা’ৰ ডিম্বেশ্বৰ নেওগদেৱৰ ৰচিত ‘ছাত্র-জীৱন আৰু সমাজসেৱাৰ পৰা লােৱা হৈছে।\nপ্রসংগঃ উক্ত কথাষাৰিৰ দ্বাৰা লেখকে ছাত্ৰসকলে শিক্ষা জীৱনত মনটোক স্থিৰ কৰি একাগ্রভাৱে অধ্যয়ন কৰিলেহে যে সুফল লাভ কৰিব পাৰে তাকেই ক’বলৈ বিচাৰিছে।\nব্যাখ্যাঃ ছাত্র-জীৱন শিক্ষা অর্জনৰ সময়। এই সময়ত ছাত্ৰসকলৰ একাগ্রতা আৰু ধৈৰ্যৰ প্রয়ােজন। এই সময়ত যদি ছাত্ৰসকলে অযথা কথাত সােমাই অন্যমনস্ক হৈ পৰে তেওঁলােকৰ প্রকৃত জ্ঞান অর্জনৰ পৰা বঞ্চিত হােৱাৰ বেছি সম্ভাৱনা থাকে। ছাত্ৰ অৱস্থাত মনৰ গতি বহুমুখী হ’লে অর্থাৎ পঢ়াৰ প্রতি আগ্রহ নাথাকিলে, সংগদোষত পৰি কিছুমানে অপৰাধ আৰু কুকর্মত লিপ্ত হয়। তেতিয়াই শিক্ষা জীৱন ধ্বংস হৈ ছাত্রত্ব লােপ পাব ধৰে। ছাত্ৰসকলে সদায় নিজৰ মন-মগজুৰে শিক্ষা অর্জনৰ সাধনাত ব্ৰতী হ’ব লাগে। একাগ্র সাধনাইহে ছাত্ৰসকলক উন্নতিৰ দিশে আগ বঢ়াই নি তেওঁলােকৰ লক্ষ্যস্থানত উপনীত কৰাব পাৰে। অর্থাৎ কোনাে এক লক্ষ্য বা উদ্দেশ্য সিদ্ধিৰ বাবে ছাত্ৰসকলে একান্ত মনে সাধনা কৰিলেহে সেই উদ্দেশ্যত সফলতা অর্জন কৰিব পাৰে।\nখ) উদৰ সাত পুৰুষ মৰিল কেঁচা মাছ খাই, বান্দৰৰ সাত পুৰুষ মৰিল ডাল কোবাই’।\nউঃ সংগতিঃ উদ্ধৃত কথাষাৰি আমাৰ পাঠ্যপুথি অসমীয়া সাহিত্য চয়নিকা’ৰ ডিম্বেশ্বৰ নেওগদেৱৰ ৰচিত ‘ছাত্র-জীৱন আৰু সমাজসেৱা’ পাঠটোৰ পৰা লােৱা হৈছে।\nপ্রসংগঃ লেখকে কথাষাৰি গাঁৱৰ মানুহে অজ্ঞানতাৰ বশৱৰ্তী হৈপুৰুষানুক্রমে লাভ কৰা দুহালিচা মাটিতে খেতি কৰি সকলাে বস্তু পােৱাৰ আশা পালি থকা নিজ স্বভাৱটোক লৈ সান্ত্বনা লভি থকাৰ প্ৰসংগত কৈছে।\nব্যাখ্যাঃ মানুহে পুৰুষানুক্রমে লাভ কৰা স্বভাৱ বা চৰিত্র সহজে সলনি নহয়। উদে কেঁচা মাছ খায়েই জীৱন নির্বাহ কৰে, গতিকে সি কেঁচা মাছ খাবই লাগিব। ইয়াৰ কোনাে ব্যতিক্রম হ’ব নােৱাৰে কাৰণ উদে মানুহৰ দৰে মাছৰান্ধি খাব নাজানে আৰু নােৱাৰেও। আনহাতে বান্দৰৰ বাসস্থান হ’ল গছ। গতিকেসিহঁতে ডালে-পাতে বগাই ফুৰিবই লাগিব,ইয়াৰ পৰিৱতন হ’ব নােৱাৰে। যিদৰে উদ আৰু বান্দৰে নিজৰ পূৰ্বপুৰুষৰ আচৰণ সলনি কৰা সম্ভৱ নহয়, মানুহেও পূর্বপুৰুষৰ বা পৰম্পৰাগত আচাৰ-আচৰণ, চৰিত্ৰ সহজে সলনি কৰিব নােৱাৰে। অর্থাৎ পূৰ্ব্বাপৰ নীতি ত্যাগ কৰাটো কাৰো কাৰণে সম্ভৱ নহয়।\n(গ) দেশৰ এই ঘােৰ দুর্দিনৰ দিনত ডেকাসকলে প্রৌঢ়সকলৰ কান্ধৰ ভাৰখন দাঙি ল’বলৈ সাজু হৈ থাকিব লাগিব।\nউঃ সংগতিঃ উদ্ধৃত কথাষাৰি আমাৰ পাঠ্যপুথিৰ অসমীয়া সাহিত্য চয়নিকা’ৰ ডিম্বেশ্বৰ নেওগদেৱৰ ৰচিত ছাত্র-জীৱন আৰু সমাজসেৱা’ পাঠটোৰ পৰা লােৱা হৈছে।\nপ্রসংগঃ লেখকে কথাষাৰ ছাত্ৰসকলক সমাজৰ প্ৰতি থকা দায়িত্বৰ বিষয়ে সোঁৱৰাই দিবলৈ যাওঁতে উল্লেখ কৰিছে।\nব্যাখ্যাঃ আমাৰ দেশখন নানা ধৰণৰ সমস্যাৰে জৰ্জৰিত। আজি দেশখনৰ চৌদিশে অন্ধকাৰ, অৰাজকতা, অজ্ঞানতাই বিৰাজ কৰি আছে। এনে পৰিস্থিতি সমূহৰ সমাধানার্থে আমাৰ দেশৰ বহুতাে প্রবীণ লােকে দায়িত্ব গ্রহণ কৰি আহিছে। বর্তমান তেওঁলােকে এই দায়িত্বৰ ভাৰসমূহ অকলে বহন কৰিব নােৱাৰা হৈ আহিছে। এনে সময়ত দেশৰ ভৱিষ্যৎ ছাত্ৰসকলে আগ বাঢ়ি আহি প্রবীণসকলৰ পৰা দায়িত্ববােৰ চমজি ল’বলৈ নিজকে উপযুক্ত শিক্ষা আৰু জ্ঞানেৰে সাজু কৰি ৰাখিব লাগিব। তেতিয়াহে দেশৰ তথা সমাজৰ দুর্দিনত ছাত্ৰসকলে স্বদেশ আৰু স্বজাতিৰ হিত সাধনত অংশগ্ৰহণ কৰিব পাৰিব।\nছাত্ৰসকলে কি কি বিষয়ত জ্ঞান লাভ কৰি দেশসেৱাত ব্ৰতী হ’ব লাগে?\nলিখকৰ মতে দেশৰ প্রকৃত উন্নতি কৰা মানে কিহৰ উন্নতি কৰা?\nছাত্ৰসকলে কাৰ্যকৰী শিক্ষা ক’ৰ পৰা কিদৰে লাভ কৰিব পাৰে?


চিন্তাও এটা শিল্প | ChandubiNews\nHomeপ্ৰবন্ধচিন্তাও এটা শিল্প\nচিন্তাও এটা শিল্প\nপ্ৰকাশিত তাৰিখঃ ১৫ ফেব্ৰুৱাৰী, ২০১৭\nসিদ্ধিনাথ দাস –\nএই যে আমি ভাবোঁ বা চিন্তা কৰোঁ, আচলতে চিন্তা মানেনো কি? চিন্তাৰ বিষয়ে চিন্তা কৰাটো এটা চিন্তনীয় বিষয়। অথচ শিশুৰ পৰা বুঢ়ালৈকে, সাধাৰণ–অসাধাৰণ, শিক্ষিত–অশিক্ষিত সকলো মানুহেই কিবা নহয় কিবা এটাৰ বিষয়ে অনবৰতে চিন্তা কৰি থাকে। চিন্তা নকৰাকৈ কোনো মানুহেই এক মুহুৰ্তও থাকিব নোৱাৰে। কিয়নো মানুহ চিন্তাশীল জীৱ। ‘বুদ্ধি–বৃত্তি’ গুণটো থকাৰ বাবেই মানুহৰ চিন্তা কৰাৰ ক্ষমতা জন্মে। চিন্তা কৰাৰ ক্ষমতা থকাৰ বাবে মানুহ আত্মসচেতন আৰু অভীষ্ট–সচেতন হয়। ভাল–বেয়া, শুদ্ধ–অশুদ্ধ, ন্যায়–অন্যায় আদি সকলো বিষয়ে বিচাৰ–বিশ্লেষণ কৰিব পাৰে কাৰণেই মানুহ জীৱশ্ৰেষ্ঠ। কেৱল জৈৱিক তৃপ্তি লাভ কৰিয়েই মানুহ তৃপ্ত নহয়। খাই–বৈ, পিন্ধি–উৰি জীয়াই থকাকে জীৱন নোবোলে। সেয়ে মানসিক অসন্তুষ্টি অনুভৱ কৰে মানুহে। ফলস্বৰূপে মনত জাগি উঠে জ্ঞানৰ প্ৰতি অদম্য হেঁপাহ। এই হেঁপাহৰ বাবেই মানুহৰ মনত কত যে প্ৰশ্নৰ উদয় হয়! জীৱনটোনো কি? জগত মানেনো কি? কেনেকৈনো সৃষ্টি হ’ল আমি বাস কৰা পৃথিৱীখনৰ? মানুহে সমাজ পাতি থাকিবলৈ ভাল পায় কিয়? জীৱনৰ আদৰ্শনো কি ? –এনে জাতীয় অলেখ প্ৰশ্নৰ উত্তৰ বিচাৰি হাবাথুৰি খায় আৰু এনেবোৰৰ সঠিক উত্তৰ পাবলৈ জীৱনজোৰা অবিৰত অনুসন্ধান চলায়।\n‘চিন্তা’ শব্দটো অতি ব্যাপক। সাধাৰণতে চিন্তা বুলিলে প্ৰত্যক্ষ, কল্পনা, সামান্য ধাৰণা, অনুমান, যুক্তি–পদ্ধতি আদি সকলোকে বুজায়। ই এক মানসিক প্ৰক্ৰিয়া। অৰ্থাৎ মনৰ কাৰ্য। এতিয়া কথা হ’ল মনটোনো কি? আমাৰ মনটো এটা আচৰিত বস্তু। প্ৰতিজন মানুহৰে এটা মন থাকে। ‘মানুহটোৱে প্ৰতি মনটো, ধানটোৱে প্ৰতি কণটো’ বুলি এষাৰ আপ্তবাক্যও আছে। মানুহৰ দেহত বেমাৰ–আজাৰ হ’লে দেহত থকা আন আন অংগ–প্ৰত্যংগৰ দৰে প্ৰয়োজনবোধে মগজু, হাৰ্ট আদিৰো অপাৰেশ্বন সম্ভৱ হৈ উঠে; সম্ভৱ হৈ নুঠে মাথোন মনটোৰহে। মনটোক অপাৰেশ্বন কৰিব নোৱাৰি। কাৰণ আমাৰ মনটো মাথোঁ এটা বস্তু নহয়; কেইবাটাও প্ৰক্ৰিয়াৰ সমষ্টিহে। যিটো বস্তুৱে চিন্তা কৰে, অনুভৱ কৰে আৰু ইচ্ছা প্ৰকাশ কৰে, সেই বস্তুটোৱেই হৈছে মন। এতেকে চিন্তা–মনৰ ভিতৰৰ প্ৰক্ৰিয়া। মনেৰেহে আমি চিন্তা কৰোঁ। মই এই মুহূৰ্তত যি চিন্তা কৰি আছোঁ, সেয়া বিমূৰ্ত চিন্তা; তাক আনে জানিব নোৱাৰে, যেতিয়ালৈকে ভাষাত প্ৰকাশ নকৰোঁ। ক’বলৈ গ’লে চিন্তাৰ বাহন হ’ল ভাষা। ভাষাত প্ৰকাশিত নহ’লে চিন্তা বিমূৰ্ত হৈয়ে থাকিব। এতিয়া কথা হ’ল– মানুহৰ চিন্তা–চেতনাবোৰ সকলো সময়তে শুদ্ধ নহ’বও পাৰে। চিন্তা–চেতনা শুদ্ধ হ’লেহে যথাৰ্থ জ্ঞানত উপনীত হ’ব পাৰি আৰু যথাৰ্থ জ্ঞানৰ মাধ্যমেৰেহে সত্যোপলব্ধি হয়। সত্যোপলব্ধিয়েই হ’ল মানৱ জীৱনৰ জ্ঞান অন্বেষণৰ চৰম লক্ষ্য। সেয়েহে সত্যোপলব্ধিৰ বাবে চিন্তাক শুদ্ধ পথেৰে পৰিচালিত কৰা প্ৰয়োজন।\nবিচিত্ৰ এই পৃথিৱী। বিচিত্ৰ মানুহ। তাতোকৈ বিচিত্ৰ মানুহৰ মন। ভিন্ন মানুহ; ভিন্ন চিন্তা। ভাল–বেয়া, সৎ–অসৎ, সাধু–অসাধু, ভদ্ৰ–অভদ্ৰ, শিক্ষিত–অশিক্ষিত, জ্ঞানী–অজ্ঞানী, চোৰ–ডকাইত, গুণ্ডা–বদবাইচ, দাদা–মস্তান, ঠগ–প্ৰৱঞ্চক, শোষক–শোষিত, ধনী–দুখীয়া আদি বিধে বিধে মানুহ। সেয়ে জনে জনে চিন্তা, মনে মনে চিন্তা। কাৰো লগত কাৰো মিল নাই। ‘নানা মুনিৰ নানা মত।’ সাহিত্যিক এজনৰ চিন্তা–চেতনাৰ লগত বিজ্ঞানী এজনৰ চিন্তা–চেতনাৰ আকাশ–পাতাল প্ৰভেদ। ই খুবেই স্বাভাৱিক। সেইদৰে বুৰঞ্জীবিদসকলৰ চিন্তাৰ লগত অৰ্থনীতিবিদসকলৰ চিন্তাৰো কোনো মিল দেখা নাযায়। এজন কৃষকৰ চিন্তা, এজন খেলুৱৈৰ চিন্তা বা এজন গায়কৰ চিন্তা একে নহয় বা হ’ব নোৱাৰে। ক্ষেত্ৰভেদে, ব্যক্তি বিশেষে, বয়সভেদে, ৰুচি–অৰুচি অনুযায়ী, কৰ্মক্ষেত্ৰ অনুযায়ী, পৰিৱেশ বা অৱস্থা অনুসৰি বিভিন্ন স্তৰৰ মানুহৰ চিন্তা–চেতনাও ভিন্ন ধৰণৰ হয়। টিভিৰ পৰ্দাত প্ৰচাৰিত কাৰ্যসূচী উপভোগ কৰি থকা অৱস্থাত এজন শিশুৰ মনত, এজন বৃদ্ধৰ মনত, যুৱক–যুৱতীৰ মনত, গৃহিণীৰ মনত, শিল্পী–সাহিত্যিকৰ মনত, বিজ্ঞানীৰ মনত নাইবা এজন খেতিয়কৰ মনত নিশ্চয় একে ধৰণৰ চিন্তাই ক্ৰিয়া নকৰে। সেইদৰে আঘোণ মাহৰ সোণালী ধাননি পথাৰখন দেখিও এজন খেতিয়কৰ মনলৈ যিটো ভাব আহে, এজন কবি–সাহিত্যিকৰ মনলৈ, দাৰ্শনিক এজনৰ মনলৈ, ইঞ্জিনিয়াৰ এজনৰ মনলৈ কিম্বা বোলছবি পৰিচালক এজনৰ মনলৈ সেই একেই ভাব নিশ্চয় নাহে। দৰাচলতে সঠিকভাৱে চিন্তা কৰিবলৈও জানিব লাগে– শিকিব লাগে। এতিয়া কথা হ’ল সঠিক চিন্তানো কি? চিন্তাবোৰ সঠিক নে বেঠিক হয় এই কথা নিৰ্ভৰ কৰে মানুহৰ মনৰ ওপৰত। মানুহজন যদি ভাল হয় অৰ্থাৎ সৎ মনৰ গৰাকী হয়, তেন্তে তেওঁৰ চিন্তা–চৰ্চাও নিঃসন্দেহে সৎ হ’ব বা ভাল হ’ব। এতিয়া প্ৰশ্ন হ’ল– ভাল মানুহ কোন বা বেয়া মানুহ কোন? কেনেধৰণৰ মানুহক আমি ভাল বুলি ক’ম বা বেয়া বুলি ক’ম? বিশ্বৰ মহান চিন্তানায়ক তথা সমাজ–বিজ্ঞানীসকলৰ চিন্তাধাৰা আৰু দৃষ্টিভংগীৰে ক’বলৈ গ’লে যিবোৰ মানুহে আত্মসচেতনভাৱে জীৱন আৰু জগতৰ সামগ্ৰিক স্বাৰ্থৰ হকে চিন্তা–চৰ্চা কৰি আহিছে, ব্যক্তিস্বাৰ্থক তুচ্ছ–জ্ঞান কৰি সমাজৰ স্বাৰ্থকহে আগস্থান দি দেশৰ হকে, দহৰ হকে, মানৱ সমাজৰ কল্যাণৰ হকে নিজকে নিয়োজিত কৰিছে– এনে সুবিশাল হৃদয়ৰ অধিকাৰী বহল মনৰ মানুহকেই যথাৰ্থতে ভাল মানুহ বা সৎ মনৰ মানুহ বুলি কোৱা হয়। এনে মহান চিন্তা–চেতনাৰ অধিকাৰী ব্যক্তিসকল চিৰদিন–চিৰকাল আদৰণীয়। আনহাতে যিবোৰ মানুহে কেৱল নিজৰ স্বাৰ্থৰ নিমিত্তেহে ভাবে, আনৰ বাবে কিঞ্চিতো চিন্তা কৰাৰ অৱকাশ নাই, এনে লোক কেতিয়াও ভাল বুলি বিবেচিত হ’ব নোৱাৰে। “সকলো মগনীয়া মৰক, মোৰ জোলোঙাখন ভৰক” জাতীয় ব্যক্তিৰ সংখ্যাও ক্ৰমাগতভাৱে বাঢ়িয়েই আছে সমাজত। এওঁলোক সমাজৰ আৱৰ্জনা। অথবা মানুহৰ মাজত ভিৰ কৰি আছে।\nআচলতে আমি কি কৰিব বিচাৰোঁ বা কি জানিব বিচাৰোঁ– তাৰ ওপৰতহে নিৰ্ভৰ কৰে আমাৰ চিন্তা–চৰ্চা কেনে হোৱা উচিত অথবা আমি কিদৰে চিন্তা কৰিলে আমাৰ মংগল হ’ব। মানুহৰ মনটো বিক্ষিপ্ত। য’লৈ–ত’লৈ দৌৰ মাৰে। প্ৰায়ে দেখা যায় যে কোনো কোনো ক্ষেত্ৰত কিছুমান অদৰকাৰী লাৰে–লাপ্পা চিন্তাৰ ঢৌৱে মনৰ গহন বনত অনবৰতে তোলপাৰ লগাই থাকে। সেইবোৰ আচলতে কিছুমান অৰ্থহীন ভাৱৰ বুৰবুৰণিহে মাত্ৰ। কোনো কামত নাহে। বৰং আমাক অপকাৰহে কৰে। আমাৰেই পোহনীয়া গৰুৱে আমাৰেই ধান খাই অনিষ্ট সাধন কৰাৰ দৰে আৱৰ্জনাস্বৰূপ অৰ্থহীন অপ্ৰাসংগিক বেবেৰিবাং চিন্তাবোৰেও আমাক বিভ্ৰান্তিত পেলাই অনিষ্ট সাধন কৰে। এতেকে বিক্ষিপ্ত মনটোক সু–নিয়ন্ত্ৰিত কৰি প্ৰণালীবদ্ধভাৱে চিন্তা–চৰ্চা কৰি মানৱ জীৱনৰ কল্যাণৰ হকে আত্ম–নিবেদন কৰিব পাৰিলেই আমাৰ চিন্তা–চেতনাও যে মহৎ হ’ব, তাত কণমানো সন্দেহ নাই আৰু এনে উদ্দেশ্যপ্ৰণোদিত প্ৰণালীবদ্ধ চিন্তা–চৰ্চাহে আমাৰ সকলোৰে বাবে বাঞ্ছনীয়। সেইবাবেই কোৱা হয়– “চিন্তাও এটা শিল্প।” বিজ্ঞানসন্মতভাৱে ক’বলৈ গ’লে বাস্তৱ অৱস্থাইহে মানুহৰ চেতনা নিৰ্মাণ কৰে। চিন্তা–চেতনাক সৃষ্টিশীল কামত প্ৰয়োগ কৰিবলৈ হ’লে সঠিক মতাদৰ্শৰ প্ৰয়োজন। কাৰণ সঠিক মতাদৰ্শইহে জন্ম দিয়ে সঠিক চিন্তাধাৰাৰ। মতাদৰ্শ যদি একেই হয়, তেনেহ’লে বুৰঞ্জীবিদেই হওক বা পদাৰ্থবিজ্ঞানীয়েই হওক কিম্বা শিল্পী–সাহিত্যিকেই হওক বা অৰ্থনীতিবিদেই হওক, যি পৰ্যায়ৰ মানুহেই নহওক কিয়, সকলোৰে মানসিকতা একেই হ’ব আৰু চিন্তাধাৰাও একেই হ’বলৈ বাধ্য।\nপৃথিৱীৰ আটাইতকৈ বিস্ময়জনক প্ৰাণীটো হ’ল মানুহ নিজেই। ইতিহাসে ঢুকি নোপোৱা সেই আদিম যুগৰপৰাই, যিদিনা মানুহে নিজৰ ভৰিৰ ওপৰত থিয় হৈ ওপৰলৈ মূৰ তুলি বিশ্বৰ চৌপাশে দৃষ্টি নিক্ষেপ কৰি চেতনাৰ দুৱাৰখন খুলি পোন প্ৰথমবাৰৰ বাবে ভাবিবলৈ প্ৰয়াস কৰিছিল, চিন্তা কৰিবলৈ আৰম্ভ কৰিছিল, সেই দিনৰপৰাই একবিংশ শতিকাৰ আজিৰ তাৰিখলৈকে এই সুদীৰ্ঘ অবিৰত জীৱন যাত্ৰাত মানুহৰ মনৰ মাজেদি সময়ৰ সোঁতে সোঁতে নিৰন্তৰে বৈ আহিছে বিভিন্ন চিন্তাৰ ধাৰা। ভাবিলে আচৰিত লাগে এই মানুহ নামৰ প্ৰাণীটো এদিন জংঘলত আছিল– বাস কৰিছিল পৰ্বতৰ গুহাত। জন্তুৰ দৰে হাবিয়ে–বননিয়ে ঘুৰি ফুৰিছিল। দলবদ্ধভাৱে চিকাৰ কৰি কেঁচাই–কেঁচাই জন্তুৰ মাংস খাইছিল। জুইৰ ব্যৱহাৰ নাজানিছিল। দেহত কাপোৰ–কানি নাছিল। কি যে ভয়াবহ জীৱন যাপন কৰিছিল। কিন্তু আজি সেই জংঘলত থকা, পৰ্বতৰ গুহাত বাস কৰা মানুহটোৱে কল্পনাৰ ৰহণ সানি তৰপে তৰপে আকাশলংঘী অট্টালিকা সাজি উলিয়াইছে। শীত–তাপ নিয়ন্ত্ৰিত অত্যাধুনিক ডিজাইনৰ বিভিন্ন যান–বাহনত ঘুৰি–ফুৰিছে। বিলাসী জীৱন যাপন কৰিছে। মহাকাশে মহাকাশে যাত্ৰা আৰম্ভ কৰিছে। চন্দ্ৰলোকত মাটি ক্ৰয় কৰাৰ প্ৰয়াস কৰিছে। নিত্য নতুন সাজ–পোছাক পৰিধান কৰিছে। অত্যাধুনিক ৰন্ধন–প্ৰণালী প্ৰয়োগ কৰি বিধে বিধে সুস্বাদু আহাৰ তৈয়াৰ কৰিছে। গতিশীল সময়ৰ জখলাৰে বগাই বগাই বিৱৰ্তনৰ মাজেদি আগবাঢ়ি আহি আজি একবিংশ শতিকাত অৱতীৰ্ণ হৈ সৃষ্টিশীল চিন্তাৰে জ্ঞান–বিজ্ঞান তথা প্ৰযুক্তিবিদ্যাৰে পৃথিৱীখনক বহুদুৰ আগবঢ়াই লৈ গ’ল– সেই একেই মানুহ নামৰ প্ৰাণীটোৱে। পিচে সময়ৰ বিপাকত মানুহৰ সমাজখন শ্ৰেণীবিভক্ত সমাজলৈ ৰূপান্তৰিত হ’ল। বৰ্তমান আমি যিখন সমাজত বাস কৰি আছোঁ, সেইখন শ্ৰেণী–সমাজহে। শ্ৰেণীসমাজত মানুহে সুফলতকৈ কুফলহে ভোগ কৰে অধিক। সেয়ে আজি সমাজ–জীৱনলৈ নামি আহিছে ঘোৰ অন্ধকাৰ। সভ্যতাৰ চৰম শিখৰত অৱতীৰ্ণ হৈয়ো মানুহ যেন অসভ্য জন্তু–জানোৱাৰলৈহে পৰিৱৰ্তিত হ’ল। মানুহ মানুহ হৈয়ো আজি অ–মানুহ হ’ল। মানুহেই আজি মানুহৰ প্ৰধান অন্তৰায়। মানুহেই মানুহক খায় এইখন সমাজতে। নাৰীয়ে নীৰৱে চকুলো টুকে। শিশুৱে হাঁহি হেৰুৱায়। কি যে বিড়ম্বনা! এতিয়া সংকটকাল। চৌদিশে জীৱনৰ হাহাকাৰ! নিৰাপত্তাহীনতাত ভূগিছে আজিৰ মানুহ। ব্যক্তিকেন্দ্ৰিকতাই সজোৰে গা কৰি উঠিছে চৌপাশে। মানুহৰ ওপৰত মানুহৰ বিশ্বাস হেৰাই গৈছে। ক্ৰমশঃ বিচ্ছিন্ন হৈ গৈছে মানুহৰ পৰা মানুহ। পুঁজিবাদৰ চূড়ান্ত ৰূপ এয়া সাম্ৰাজ্যবাদৰ যুগ। পণ্য সামগ্ৰীৰ দৰে ব্যৱহৃত হ’ব ধৰিছে আজিৰ মানুহ। কাৰো ক’তো সুখ নাই, শান্তি নাই। চৌদিশে মাথোঁ বন্দুক–বাৰুদৰ ধোঁৱা। অহৰ্নিশে চলি আছে হত্যা–ধৰ্ষণ–লুণ্ঠন–অপহৰণ–নাৰী নিৰ্যাতন। য’তে–ত’তে অশ্লীল ছবি, অশ্লীল পোষ্টাৰ, অশ্লীল কেছেট। টিভিৰ পৰ্দাতো বাঢ়ি আছে অশ্লীলতা। মদ–ভাং–ড্ৰাগ্‌ছৰ পূৰ্ণ পয়োভৰ। বিষ ঢালি ভেজাল কৰিছে মানুহৰ খাদ্য, ঔষধ আদি। টকাৰ পিচে পিচে দৌৰিছে এচাম মানুহ। কেৱল ধনী হোৱাৰ উগ্ৰ বাসনা মনত পোষণ কৰিছে। দ্ৰুত গতিত কমি আহিছে মানুহৰ জীৱনৰ মূল্য। যুৱ–প্ৰজন্ম আজি দিশহাৰা। চকুৰে দেখিছে সৰিয়হ ফুল। আনহাতে তীব্ৰৰূপ ধাৰণ কৰিছে বৰ্ধিত নিবনুৱা সমস্যাই। বজাৰতো জ্বলিছে প্ৰচণ্ড জুই। পিতৃ–মাতৃ–অভিভাৱকসকল চিন্তাক্লিষ্ট। চৌদিশে অন্ধকাৰ, মাথোঁ অন্ধকাৰ। পোহৰৰ বাট নাই কোনোফালে। তেন্তে ক’ত থৈ যাম আমাৰ প্ৰিয়তম সন্তানসকলক!! গোটেই সমাজখনেই দেখোন আসুৰিক হ’ল। যি কোনো সুস্থ বিবেকবান লোকে এনে অৱস্থা মানি ল’ব নোৱাৰে। তথাপিও আমি আশাবাদী। নিজৰ ওপৰত আস্থা ৰাখি এতিয়াও আমি অনুভৱ কৰোঁ– চাব জানিলে হতাশাৰ মাজতো আশাৰ ৰেঙণি, এন্ধাৰৰ মাজতো পোহৰৰ জিলিঙনি দেখিবলৈ পোৱা যায়। যিসকলে নিজৰ পুত্ৰ–কন্যাক ভাল পায়, ভাল পায় জীৱনক, সমাজক, যিসকলে নিকে সুস্থ–চিন্তাশীল ব্যক্তি বুলি উপলব্ধি কৰে, তেওঁলোকে এই ঘৃণনীয় অৱস্থাৰ পৰিৱৰ্তন বিচাৰিবই!! কিন্তু বিচাৰিলেই সকলো বস্তু পোৱা নাযায়। তাৰবাবে সঠিক আদৰ্শ আৰু চিন্তা–চেতনাৰে উদ্বুদ্ধ হৈ মানৱতাৰ সপক্ষে সাহসী পদক্ষেপ লোৱাৰ উদ্দেশ্যে আত্মসচেতন হৈ নিজকে প্ৰস্তুত কৰিব লাগিবজীৱন যুঁজৰ এজন সুদক্ষ সৈনিকৰূপে। এতেকে বাস্তৱ অৱস্থাৰ প্ৰতি নিজে সচেতন হৈ আনকো সচেতন কৰি সু–সংগঠিত হৈ সুস্থিৰ চিন্তা–চৰ্চাৰে ছাত্ৰ সমাজ, শিক্ষক সমাজ, অভিভাৱকমণ্ডলী তথা সকলো ৰাইজে মিলি এখন সুস্থ–সবল বৃহত্তৰ সমাজ গঢ়াৰ দৃঢ় সংকল্প লোৱাৰ সময় সমাগত। এয়া যে ক্ৰান্তিকাল। ক্ৰান্তিকালৰ সেনানী আমি। সেয়ে আকৌ কৰিছোঁ পাঠ– “চিন্তাও এটা শিল্প।”\nলেখকৰ যোগাযোগ নম্বৰঃ ৯৮৬৪৩৫৩১৩৭\nশিৰোনামৰ ছবিঃ কল্প কলিতা\nPrevious articleপঞ্চদশ সংখ্যক বিটিচি দিৱসত মুখ্যমন্ত্ৰী সৰ্বানন্দ সোণোৱাল\nNext articleপদিনাৰ খেতিৰে জীৱন সুৰভিত হোৱা অসমৰ কৃষকসকল